qundao/data-zh-poetry huggingface dataset:
满江红九首
作者：李慈铭
朝代：清

落日荒台，恁谁信、黄金无恙。空指说，颓垣蔓草，郭隗门巷。都邑只今游侠少，风云要与悲歌抗。更单衣、短布拜秋郊，荆高冢。卢龙塞，何苍莽，桑乾水，常还往。只匈奴牧马，谁堪乘障。赞普颇申和地议，贤王自择防秋将。笑书生、不及羽林儿，封侯相。一剪红蘼，倩谁写、银钩团扇。还记得，蛮纱窗下，那回初见。眉叶黛匀新恨浅，靥花香著春酲暖。恁画中、小剧镜中人，东风短。瑶珰寄，空相券，珠彄约，翻成怨。奈梦随春去，钿衫人远。翠槛云深鹦母睡，绣屏廛重狸奴懒。只粉巾、留得唾脂痕，星前看。晓枕啼莺，刚梦到、谢家庭院。听帘低，歌尘一缕，钿箫低唤。铃索语通香篆细，秋千影隔东风软。正缃桃、花底教鹦哥，春愁浅。萧郎鬓，年年换，真珠字，题都遍。恁新词琢就，相思难遣。怀里绿筠重泪叠，奁中红豆团圞忏。又鲤鱼、风信到江南，传笺惯。悄悄帘栊，恰深腌、猩屏六扇。算除了，鬓花钗燕，更无人见。钿枕偎偏腮印薄，玉衾睡重鞋香暖。指银荷、画蜡刻宵深，春红短。辜俊约，重门券，贻杂佩，芳皋怨。只温存一晌，博山烟远。艳月粉蔷蝴蝶梦，东风皂荚青骊懒。恁绮钱、如水映春星，谁同看。第一东风，最宜称、镂金罗扇。应记取，香盟密誓，是花亲见。障颊刚侵霞晕薄，上头替护云鬟暖。更梦中、彩笔寄相思，瑶椷短。重锦帐，情天券，雕玉佩，芳年怨。恁冰蟾掩映，额黄山远。小院轻兜香絮满，画栏闲弄游丝懒。待近前、两字问鸳鸯，从头看。帘底银蔷，刚新试、单衫轻扇。偏不许，书长人寂。暂时相见。宝甃睡猧梅子落，粉屏乳燕杨花暖。更小窗、低映画蝉纱，芭蕉短。寻汉佩，芳蘅券，留必枕，丛兰怨。恁章台走马，小重山远。腰瘦画裙声更细，鬟慵钿额妆都懒。记纱厨、隐卧绣芙蓉，移灯看。些子双鸳，刚堕地、猩红初染。偏略透，人前消息。牡丹芽浅。半黍细沾檀点烟，一丝轻熨莎痕软。但凤头、依约画裙边，时遮掩。看小立，闲庭院，才半吐，情何限。似端相鹦舌，被伊偷剪。点曲错疑红豆落，蹴毬但见真珠颤。便将他、春笋比纤纤，谁还欠。浅浅晴天，拖逗出、绛霄花影。正日暖、天孙绣罢，懒收云锦。绿树接边红欲亸，凤城衔处明逾靓。更额黄、无限夕阳山，西南映。江上思，谁相证。山外意，何时尽。似端相人面，醉波微晕。锦带书从天半寄，紫罗巾欲风前赠。只消魂、能得几时看，明河近。窄窄纤袿，恰俺映、兰襟深处。还惹得、丝丝香细，绣檀微炷。粉叶薄沾金凤翼，红椒对吐银莺味。认一痕、珠络领巾斜，春心露。衬背衱，侵腰素，欣熨贴，都如许。望红廧，一抹闲情能赋。香汗暖蒸重锦角，玉酥隐起纤罗缕。问檀郎、可解护温黁。痴情诉。
满江红九首·其一
作者：李慈铭
朝代：清

落日荒台，恁谁信、黄金无恙。空指说，颓垣蔓草，郭隗门巷。都邑只今游侠少，风云要与悲歌抗。更单衣、短布拜秋郊，荆高冢。卢龙塞，何苍莽，桑乾水，常还往。只匈奴牧马，谁堪乘障。赞普颇申和地议，贤王自择防秋将。笑书生、不及羽林儿，封侯相。
满江红九首·其七
作者：李慈铭
朝代：清

些子双鸳，刚堕地、猩红初染。偏略透，人前消息。牡丹芽浅。半黍细沾檀点烟，一丝轻熨莎痕软。但凤头、依约画裙边，时遮掩。看小立，闲庭院，才半吐，情何限。似端相鹦舌，被伊偷剪。点曲错疑红豆落，蹴毬但见真珠颤。便将他、春笋比纤纤，谁还欠。
满江红九首·其三
作者：李慈铭
朝代：清

晓枕啼莺，刚梦到、谢家庭院。听帘低，歌尘一缕，钿箫低唤。铃索语通香篆细，秋千影隔东风软。正缃桃、花底教鹦哥，春愁浅。萧郎鬓，年年换，真珠字，题都遍。恁新词琢就，相思难遣。怀里绿筠重泪叠，奁中红豆团圞忏。又鲤鱼、风信到江南，传笺惯。
满江红九首·其九
作者：李慈铭
朝代：清

窄窄纤袿，恰俺映、兰襟深处。还惹得、丝丝香细，绣檀微炷。粉叶薄沾金凤翼，红椒对吐银莺味。认一痕、珠络领巾斜，春心露。衬背衱，侵腰素，欣熨贴，都如许。望红廧，一抹闲情能赋。香汗暖蒸重锦角，玉酥隐起纤罗缕。问檀郎、可解护温黁。痴情诉。
满江红九首·其二
作者：李慈铭
朝代：清

一剪红蘼，倩谁写、银钩团扇。还记得，蛮纱窗下，那回初见。眉叶黛匀新恨浅，靥花香著春酲暖。恁画中、小剧镜中人，东风短。瑶珰寄，空相券，珠彄约，翻成怨。奈梦随春去，钿衫人远。翠槛云深鹦母睡，绣屏廛重狸奴懒。只粉巾、留得唾脂痕，星前看。
满江红九首·其五
作者：李慈铭
朝代：清

第一东风，最宜称、镂金罗扇。应记取，香盟密誓，是花亲见。障颊刚侵霞晕薄，上头替护云鬟暖。更梦中、彩笔寄相思，瑶椷短。重锦帐，情天券，雕玉佩，芳年怨。恁冰蟾掩映，额黄山远。小院轻兜香絮满，画栏闲弄游丝懒。待近前、两字问鸳鸯，从头看。
满江红九首·其六
作者：李慈铭
朝代：清

帘底银蔷，刚新试、单衫轻扇。偏不许，书长人寂。暂时相见。宝甃睡猧梅子落，粉屏乳燕杨花暖。更小窗、低映画蝉纱，芭蕉短。寻汉佩，芳蘅券，留必枕，丛兰怨。恁章台走马，小重山远。腰瘦画裙声更细，鬟慵钿额妆都懒。记纱厨、隐卧绣芙蓉，移灯看。
满江红九首·其四
作者：李慈铭
朝代：清

悄悄帘栊，恰深腌、猩屏六扇。算除了，鬓花钗燕，更无人见。钿枕偎偏腮印薄，玉衾睡重鞋香暖。指银荷、画蜡刻宵深，春红短。辜俊约，重门券，贻杂佩，芳皋怨。只温存一晌，博山烟远。艳月粉蔷蝴蝶梦，东风皂荚青骊懒。恁绮钱、如水映春星，谁同看。
潇湘忆故人
作者：李慈铭
朝代：清

梁王台上，有西风倦旅，弹铗衔杯。一日几徘徊。恁侠客侯朱，狎客邹枚。千秋巷陌，问斜阳、一例蒿莱。只人说、寒林归燕，信陵门下飞来。应还忆，沧海畔，正西凫、故山猿鸟争猜。秋色更番催。又菊散霜疏，枫绽烟开。纱巾漉酒，唤双鬟、卖褥安排。风云感、干人甚事，橛船满载菱回。
玉漏迟二首
作者：李慈铭
朝代：清

傍花莲漏摘，疏窗曲槛，句留凉夕。下了香车，相见倍相怜惜。生恨明灯宛娈，似偏照、深红羞靥。还转向，银屏影底，倩伊偷隔。自从系定红丝，恁密见疏逢，暗添华发。似此多情，翻悔那回相识。拼得青衫化泪，总不换、天涯轻别。团扇底，私语怕教人说。暗蛩啼近牖，沉沉渐觉，池添宫漏。才卷桃笙，已道枕函冰透。不奈天街旅橐，碎打得、秋心僝僽。灯似豆。空阶夜雨，愔愔来又。回头五十三年，消几曲清歌，几壶醇酒。白发红颜，事事总成孤负。天际轻阴未散，早过了、斜阳时候。归去否。青山也如人瘦。
玉漏迟二首·其一
作者：李慈铭
朝代：清

傍花莲漏摘，疏窗曲槛，句留凉夕。下了香车，相见倍相怜惜。生恨明灯宛娈，似偏照、深红羞靥。还转向，银屏影底，倩伊偷隔。自从系定红丝，恁密见疏逢，暗添华发。似此多情，翻悔那回相识。拼得青衫化泪，总不换、天涯轻别。团扇底，私语怕教人说。
玉漏迟二首·其二
作者：李慈铭
朝代：清

暗蛩啼近牖，沉沉渐觉，池添宫漏。才卷桃笙，已道枕函冰透。不奈天街旅橐，碎打得、秋心僝僽。灯似豆。空阶夜雨，愔愔来又。回头五十三年，消几曲清歌，几壶醇酒。白发红颜，事事总成孤负。天际轻阴未散，早过了、斜阳时候。归去否。青山也如人瘦。
疏影三首
作者：李慈铭
朝代：清

琼窗倚玉，有画眉小笔，脂晕凝宿。试拂轻绡，约略朝酣，一枝艳对修竹。红珠帐外消魂影，刚浅照、花南香北。好黛螺、宫吏重修，持慰点妆人独。想是端居草疏，茜衫正捧研，娇亸鬟绿。且缓朝天，为拾残绒，点缀春风萝屋。须知老去冰霜性，未肯换、小红新曲。只剩将、绛雪飞丹，留作喜神妍幅。牵萝小住，借槿篱蔓架，商量逃暑。过了花时，犹有清阴，消得几番梅雨。垂杨金楼无人惜，枉自学、汉宫新舞。最怜数、摺芭蕉，解展绿窗愁绪。多少红芳嫁后，指双鬓渐见，星星如许。此去江南，便问鸳鸯，也道凌波非故。横塘旧种田田叶，怕写尽、盘心清露。等甚时、共载吴娃，醉遍五湖深处。盘心侵碧，又纤枝散遍，绛英珠缬。可是双成，香唾吹来，犹带露华消息。银瓶怕损轻盈影，且伴到、琉璃屏格。待倩痕、一试凌波，照见玉容明灭。还似年时旧梦，正妆成倚镜，相对愁绝。钿朵风前，略整钗梁，却恐珊瑚敲折。回头已逐东流去，只检取、琼奁花叶。误认将、一幅留仙，绣满折枝裙褶。
疏影三首·其一
作者：李慈铭
朝代：清

琼窗倚玉，有画眉小笔，脂晕凝宿。试拂轻绡，约略朝酣，一枝艳对修竹。红珠帐外消魂影，刚浅照、花南香北。好黛螺、宫吏重修，持慰点妆人独。想是端居草疏，茜衫正捧研，娇亸鬟绿。且缓朝天，为拾残绒，点缀春风萝屋。须知老去冰霜性，未肯换、小红新曲。只剩将、绛雪飞丹，留作喜神妍幅。
疏影三首·其三
作者：李慈铭
朝代：清

盘心侵碧，又纤枝散遍，绛英珠缬。可是双成，香唾吹来，犹带露华消息。银瓶怕损轻盈影，且伴到、琉璃屏格。待倩痕、一试凌波，照见玉容明灭。还似年时旧梦，正妆成倚镜，相对愁绝。钿朵风前，略整钗梁，却恐珊瑚敲折。回头已逐东流去，只检取、琼奁花叶。误认将、一幅留仙，绣满折枝裙褶。
疏影三首·其二
作者：李慈铭
朝代：清

牵萝小住，借槿篱蔓架，商量逃暑。过了花时，犹有清阴，消得几番梅雨。垂杨金楼无人惜，枉自学、汉宫新舞。最怜数、摺芭蕉，解展绿窗愁绪。多少红芳嫁后，指双鬓渐见，星星如许。此去江南，便问鸳鸯，也道凌波非故。横塘旧种田田叶，怕写尽、盘心清露。等甚时、共载吴娃，醉遍五湖深处。
相见欢二首
作者：李慈铭
朝代：清

香车刚见帘开，整鬟钗。留得半庭残雪，印弓鞋。端详觑，低声诉，晕红腮。知道竹间煎茗，这谁来。年来遍顾花丛，总成空。虚负三生蝴蝶，几番风。偏相恼，韦郎老，恁匆匆。待约梅开双笑，镜台中。
相见欢二首·其一
作者：李慈铭
朝代：清

香车刚见帘开，整鬟钗。留得半庭残雪，印弓鞋。端详觑，低声诉，晕红腮。知道竹间煎茗，这谁来。
相见欢二首·其二
作者：李慈铭
朝代：清

年来遍顾花丛，总成空。虚负三生蝴蝶，几番风。偏相恼，韦郎老，恁匆匆。待约梅开双笑，镜台中。
眼儿媚二首
作者：李慈铭
朝代：清

玉骢惯忆凤城东，春事梦云中。无端抛撇，昨宵微雨，今夜狂风。多愁多病还多别，归计况匆匆。今年花落，明年花发，知复谁同。一丝疏梦湿红楼，阁住几多愁。者般凉夜，者般风雨，乍过今秋。更更惯抒孤衾絮，欲睡又还休。啼螀远起，疏灯半减，事上心头。
眼儿媚二首·其一
作者：李慈铭
朝代：清

玉骢惯忆凤城东，春事梦云中。无端抛撇，昨宵微雨，今夜狂风。多愁多病还多别，归计况匆匆。今年花落，明年花发，知复谁同。
眼儿媚二首·其二
作者：李慈铭
朝代：清

一丝疏梦湿红楼，阁住几多愁。者般凉夜，者般风雨，乍过今秋。更更惯抒孤衾絮，欲睡又还休。啼螀远起，疏灯半减，事上心头。
祝英台近二首
作者：李慈铭
朝代：清

绮廊疏，芳径转，楼阁浅深见。迤逦珠帘，多半隔花卷。殢人一曲朱栏，是谁频倚。恁沾袖、馀香犹暖。恨春晚。回首檀板金尊，年前凡欢宴。题榜风流，还问旧家燕。更怜临水纱窗，杨花堆雪，正闲煞、嫩晴庭院。画船归，瑶笛断，泪眼碧波冻。今岁天涯，赚尽燕莺梦。有谁扶醉湖南，玉钩斜路，只肠断。夕阳相送。倩痕重。任他芳草横陈，屐边忍轻弄。怕有离魂，尚恋栈香冢。只恐留得愁恨，东风多事，又吹出、情苗根种。
祝英台近二首·其二
作者：李慈铭
朝代：清

画船归，瑶笛断，泪眼碧波冻。今岁天涯，赚尽燕莺梦。有谁扶醉湖南，玉钩斜路，只肠断。夕阳相送。倩痕重。任他芳草横陈，屐边忍轻弄。怕有离魂，尚恋栈香冢。只恐留得愁恨，东风多事，又吹出、情苗根种。
翠楼吟二首
作者：李慈铭
朝代：清

曲槛留春，华轩敞夏，当年朱邸分赐。香尘随步径，还随处、雕栏堪倚。小山纤峙。又飞阁流丹，回廊萦翠，重帘低。绿杨垂处，乱花横砌。最爱。千朵娇红，似绛幡朱节，舞莺飞坠。天风环佩响，更深院沉沉歌吹。艳情谁寄。正钿匣裁诗，金凫添麝，人微醉。锦屏双影，折枝横髻。炎景停空，翠波湔暑，明湖一曲圆抱。环堤都是树，带夹岸、朱门多少。藕花开了。占三面朱栏，与花回绕，青帘袅。绮筵尊底，万红齐笑。更爱墙外东邻，隐高楼天半，文窗窈窕。绿杨摇曳处，恰掩映、钗横了鸟。靓妆双照。尽罗扇兜香，递风都好。花光杪。茜纱衫子，夕阳红到。
翠楼吟二首·其一
作者：李慈铭
朝代：清

曲槛留春，华轩敞夏，当年朱邸分赐。香尘随步径，还随处、雕栏堪倚。小山纤峙。又飞阁流丹，回廊萦翠，重帘低。绿杨垂处，乱花横砌。最爱。千朵娇红，似绛幡朱节，舞莺飞坠。天风环佩响，更深院沉沉歌吹。艳情谁寄。正钿匣裁诗，金凫添麝，人微醉。锦屏双影，折枝横髻。
翠楼吟二首·其二
作者：李慈铭
朝代：清

炎景停空，翠波湔暑，明湖一曲圆抱。环堤都是树，带夹岸、朱门多少。藕花开了。占三面朱栏，与花回绕，青帘袅。绮筵尊底，万红齐笑。更爱墙外东邻，隐高楼天半，文窗窈窕。绿杨摇曳处，恰掩映、钗横了鸟。靓妆双照。尽罗扇兜香，递风都好。花光杪。茜纱衫子，夕阳红到。
苏幕遮二首
作者：李慈铭
朝代：清

燕衔泥，风落絮。如此关山，梦怯都难度。三载飘零春又去，但见春归，那有侬归路。望吴书，寻越树。临水登高，总是伤心处。落照平芜天又暮，门外鸦啼，不为愁人住。湿鸳绡，寒麝炷。一样今宵，抛却春三五。别后月圆知几度。不信天涯，犹有团圞处。卜金钱，裁尺素。鹊语灯花，总是无恁据。五月江城书到否。拥髻开缄，一枕黄梅雨。
苏幕遮二首·其一
作者：李慈铭
朝代：清

燕衔泥，风落絮。如此关山，梦怯都难度。三载飘零春又去，但见春归，那有侬归路。望吴书，寻越树。临水登高，总是伤心处。落照平芜天又暮，门外鸦啼，不为愁人住。
苏幕遮二首·其二
作者：李慈铭
朝代：清

湿鸳绡，寒麝炷。一样今宵，抛却春三五。别后月圆知几度。不信天涯，犹有团圞处。卜金钱，裁尺素。鹊语灯花，总是无恁据。五月江城书到否。拥髻开缄，一枕黄梅雨。
解语花二首
作者：李慈铭
朝代：清

湘帘斗影，翠管留春，恨谱翻都遍。殢人星眼，无言处、不比往时相见。檀槽自暖，弄娇小、乍弹还倦。知几时、桐叶秋风，暗替团圞扇。听取清歌宛转。觅微云山外，离绪难遣。蕙心清浅，无由托、上例乱红波捲。珠尘梦短。问何处、露华能恋。应共收、碎佩丛铃，写人骚兰怨。猩英细簇，绛瓣匀敷，绀萼双趺展。乍分还敛，薰风里、相倚又相遮掩。重台更艳，认高处、五云秾颤。是甚时、蜡凤三珠，齐向枝头见。可似尹邢婉娈，又身轻掌上，来舞飞燕。朝酣深浅，红裙并、偏让暗抬娇面。芳心数点，还密意、如人旋转。长愿深翠朱幡。不作飞红怨。
解语花二首·其一
作者：李慈铭
朝代：清

湘帘斗影，翠管留春，恨谱翻都遍。殢人星眼，无言处、不比往时相见。檀槽自暖，弄娇小、乍弹还倦。知几时、桐叶秋风，暗替团圞扇。听取清歌宛转。觅微云山外，离绪难遣。蕙心清浅，无由托、上例乱红波捲。珠尘梦短。问何处、露华能恋。应共收、碎佩丛铃，写人骚兰怨。
解语花二首·其二
作者：李慈铭
朝代：清

猩英细簇，绛瓣匀敷，绀萼双趺展。乍分还敛，薰风里、相倚又相遮掩。重台更艳，认高处、五云秾颤。是甚时、蜡凤三珠，齐向枝头见。可似尹邢婉娈，又身轻掌上，来舞飞燕。朝酣深浅，红裙并、偏让暗抬娇面。芳心数点，还密意、如人旋转。长愿深翠朱幡。不作飞红怨。
锦堂春二首
作者：李慈铭
朝代：清

灼灼榴苞吐火，猗猗桃竹流霞。春风不管人憔悴，点缀满庭花。五十颠毛如许，三千归路犹赊。不知明岁蒲觞底，芳事属谁家。庭院雀行悄悄，栏干树影重重。狸奴睡足花枝午，闲扑柳丝风。细数枝头青子，趁人扇底飞虫。嫩罗新试轻衫影，傍著小榴红。
锦堂春二首·其一
作者：李慈铭
朝代：清

灼灼榴苞吐火，猗猗桃竹流霞。春风不管人憔悴，点缀满庭花。五十颠毛如许，三千归路犹赊。不知明岁蒲觞底，芳事属谁家。
锦堂春二首·其二
作者：李慈铭
朝代：清

庭院雀行悄悄，栏干树影重重。狸奴睡足花枝午，闲扑柳丝风。细数枝头青子，趁人扇底飞虫。嫩罗新试轻衫影，傍著小榴红。
高阳台五首
作者：李慈铭
朝代：清

绛蜡凝榴，香绵卷絮，满天梅雨初飘。潞水盈盈，故人争趁归桡。客中已自伤摇落，况河梁、抒袂魂消。只相思、月堕空墙，酒醒荒郊。山阴此日真如画，有林霏匝岸，水绿平桥。扇影衣香，蘋风十里吹箫。啼鹃歇后闻啼鴂，怎紧心、不溯江潮。漫登临，夕照金台，冷落前朝。琼岛春深，液池波明，晴阳正丽花磗。宫漏声中，几回暗度华年。碧桃丹杏参差过，渐风翻、红药阶前。趁微吟、退直鸣珂，满袖炉烟。才看扈跸红云辇，又三天侍宴，寿寓闭筵。仙乐琳琅，也曾梦到鸥边。果骝酒榼城相路，掩丛林、十亩花妍。莫辜他、锦幄猩屏，曾约银笺。琢雪输妍，裁冰比洁，路人争说丰姿。上苑移来，玉颜独冠芳时。东风几日无消息，惹昭阳、夕照参差。况禁他、杜宇啼残，燕子归迟。纤桃稚杏纷相笑，奈轻英力弱，乱逐游丝。不信倾城，无言换取空枝。还应恋续笙歌梦，便山中、落尽谁知。问能消、几度凭栏。几度题诗。榴火添旬，槐阴送夏，月圆才上初弦。莲漏声中，无端瘦到茶烟。夜深一例潇潇雨，只凄凉、独自灯边。况消魂、数尽流萤，听遍啼鹃。隔帘花影知谁惜，尽无言烟里，泣损红娟。闻说银屏，近来也蹙眉山。却看湘簟盈盈泪，总无情、争忍轻眠。眄星河、玉雁飞时，还与传笺。蜀锦桃绯，湘罗柳碧，紫丁香动参差。消几番寒，东风展尽芳菲。寻春只盼清明到，到清明、能再多时。算句留、自擘蛮笺，自熨新词。天涯总少流莺信，但鸦啼鹊噪，略解相思。况是雕梁，难容燕子栖迟。东栏倚尽斜阳影，有谁怜、鬓已成丝。对芳尊、万种温存，只有花知。
高阳台五首·其一
作者：李慈铭
朝代：清

绛蜡凝榴，香绵卷絮，满天梅雨初飘。潞水盈盈，故人争趁归桡。客中已自伤摇落，况河梁、抒袂魂消。只相思、月堕空墙，酒醒荒郊。山阴此日真如画，有林霏匝岸，水绿平桥。扇影衣香，蘋风十里吹箫。啼鹃歇后闻啼鴂，怎紧心、不溯江潮。漫登临，夕照金台，冷落前朝。
高阳台五首·其三
作者：李慈铭
朝代：清

琢雪输妍，裁冰比洁，路人争说丰姿。上苑移来，玉颜独冠芳时。东风几日无消息，惹昭阳、夕照参差。况禁他、杜宇啼残，燕子归迟。纤桃稚杏纷相笑，奈轻英力弱，乱逐游丝。不信倾城，无言换取空枝。还应恋续笙歌梦，便山中、落尽谁知。问能消、几度凭栏。几度题诗。
高阳台五首·其二
作者：李慈铭
朝代：清

琼岛春深，液池波明，晴阳正丽花磗。宫漏声中，几回暗度华年。碧桃丹杏参差过，渐风翻、红药阶前。趁微吟、退直鸣珂，满袖炉烟。才看扈跸红云辇，又三天侍宴，寿寓闭筵。仙乐琳琅，也曾梦到鸥边。果骝酒榼城相路，掩丛林、十亩花妍。莫辜他、锦幄猩屏，曾约银笺。
高阳台五首·其五
作者：李慈铭
朝代：清

蜀锦桃绯，湘罗柳碧，紫丁香动参差。消几番寒，东风展尽芳菲。寻春只盼清明到，到清明、能再多时。算句留、自擘蛮笺，自熨新词。天涯总少流莺信，但鸦啼鹊噪，略解相思。况是雕梁，难容燕子栖迟。东栏倚尽斜阳影，有谁怜、鬓已成丝。对芳尊、万种温存，只有花知。
高阳台五首·其四
作者：李慈铭
朝代：清

榴火添旬，槐阴送夏，月圆才上初弦。莲漏声中，无端瘦到茶烟。夜深一例潇潇雨，只凄凉、独自灯边。况消魂、数尽流萤，听遍啼鹃。隔帘花影知谁惜，尽无言烟里，泣损红娟。闻说银屏，近来也蹙眉山。却看湘簟盈盈泪，总无情、争忍轻眠。眄星河、玉雁飞时，还与传笺。
亡妇榇归自闽生去死还惨裂心肺幽灵有觉亮亦同之爰述长途之踽凉弥感重泉之暌阻作魂归来歌觞而告之歌曰·其七
作者：李振钧
朝代：清

魂归来兮登影堂，罗牲醴兮飶且香。省姑障兮心彷徨，欲前致词兮听茫茫。始裴褢兮由房，抚尘封兮嫁时箱。适将去女兮复回翔，灵风䬃䬃兮灯无光。呜呼七歌兮歌弥长，古有空同兮赋结肠。
亡妇榇归自闽生去死还惨裂心肺幽灵有觉亮亦同之爰述长途之踽凉弥感重泉之暌阻作魂归来歌觞而告之歌曰·其六
作者：李振钧
朝代：清

魂归来兮望清阈，碧山之南兮横塘之北。枫林月落兮松径黑，瞻门庭兮载登陟。曩去故里兮泪沾臆，亲囊揽祛兮语唧唧。我今归兮胡不我即，若有睹兮走而匿。呜呼六歌兮歌且忆，恍惚空阶兮长太息。
秦娥点绛唇
作者：李淑媛
朝代：清

春渐老。轻扬翠幕兰风好。兰风好。纱窗窈窕。柳浪啼莺晓。屏山寂寞炉烟袅。露华颗颗凝芳草。凝芳草。海棠睡觉。依旧迎人笑。
渔父家风·为阮亭题红梅雪岸图
作者：李良年
朝代：清

零星梅萼小渔衫。空际冷红添。画师要写分明，雪著意、染江潭。孤艇外，墨云嵌。露前岩。钓丝应笑，不愿封侯，只爱幽探。
东门行
作者：李锴
朝代：清

长剑不守故乡，班马临歧多悲鸣。与宛转，向亲故，无宁仆赁于野假以容。挥手奋将东去，曾无一钱实我囊。丈夫贫贱死，不若埋殊方。出东门，唶高柳，啼鹂黄。行矣慎努力，它日富贵毋相忘。
前缓声歌
作者：李锴
朝代：清

琢楮叶以良玉，煽洪垆而造冰。是不得之于天，欲专之以人固矣哉。其冬之为冬，夏之为夏，秋之为秋，春之为春。其有措瓦于危，措户于枢。与与于于乎，抑又何求已。
君马黄
作者：李锴
朝代：清

君马黄，臣马黄。两骖随靳相回翔，纆牵冲冲从短长。君马黄，臣马白。赠君黄棘之枉策，可以南，可以北。
圣人出
作者：李锴
朝代：清

圣人出，绥绥而。圣人出，䙾䙾而。嫛弥黎老无殿屎。期门羽林，带刀跨马，皆能闲礼仪。醇德洽，物无暌。携河鱼，呴以沫，雉宿我栭。圣人出，出以时。
巫山高
作者：李锴
朝代：清

巫山长，淮水深。我有远心，末由以南。巫山高，淮水浅。沙口舟长棹尾短。我欲褰裳涉之，疾不治缓。会稽无人，靡视睍睍。长镵归来，刬巫山断。
当来日大难
作者：李锴
朝代：清

驾青骊，骖驳牛，西上皋皋兰山，直入昆仑丘。求西王母不可得，归来还作人间游。人间逼仄，来日几何。但见北邙之山，如杨如麻，累累坡冢皆谁何？昨日前日，对酒当歌。
朱鹭
作者：李锴
朝代：清

鹭飞来，何常羊。鹭将栖，倡六茎。尊则有象彝有黄。器充厥实表乃章。鼓之咽咽，若存若亡。
气出唱
作者：李锴
朝代：清

宁北山，有人上下五色随飞烟。谢陶正，却不顾，乃含生于火，传体若薪。我欲从之长死，死则浑沦一气超炎燀。回视故乡，一何漫漶，骨肉为土精血埏。顾以离愁沈痛之火，陶我以甄。鹪鹏闻之大笑，望醯鸡而耸肩。垂天之云，自东飞来，屏息歆羡，蟪蛄教我以大年。
溟涬歌
作者：李锴
朝代：清

山之荡兮水之洄兮，阒其同溟涬兮，何羭之来予攘兮。
独漉篇
作者：李锴
朝代：清

独漉泥沙，泥污沙白。污水洁水，实如过客。大鱼工食鱼，小鱼唯食泥。葭菼何苍苍，网罟不得施。渔人有梦，方舟以行。风习习兮云冥冥，海若振辔冯夷举旌，丰隆赫怒天吴鸣。龙母股栗，长鼍轰保，况虾蟆彭蜞及石鲮。海潮江雨一夕罢，天地万里皆清宁。
红驼尼将军行
作者：李锴
朝代：清

皇不助乱，德正厥归。爰命圣人，起东海垂。长箭大马，惊雷飞霓。比诸属国，一之扶义而西。谓我是宁远冑牛。赎我祖如五羊皮，赐名曰：宜汗纳。实用志喜侍从左右，尝得参预密谋。杏山峨峨，有雨祁祁。尝此剋日，两兵交绥。属有军事，有所指撝。我祖白马，被红驼尼。敌矢指击，戒骋勿羁。桓桓我祖，按辔示暇。军中不驰，来往数四。得其要领，帝曰即马。上闻徐之，日未移晷。神策克敌，辙乱旗靡。军中自是传红衣，将军辟易其大麾。
董逃行
作者：李锴
朝代：清

傅应龙以翼，咄嗟升天。下视九州，人民薨薨蠕蠕。薨薨蠕蠕，曾何足与言。吾谁从乎董逃。爽鸠不死，齐姜奈何。黄帝尧舜，乃有阳周与苍梧。北邙之土，土不异色，安辨夫贤与愚。吾谁从乎董逃。世所谓大故，天运冥冥以迁化理。不拒蹠又安得拒惠。齿亡舌存，谁则云然，其为后先胡以异。吾谁从乎董逃。大火铄金，曾不若百忧销肌。大火铄金，曾不若百忧销肌。欲斩艾之，膺有败纰。膺有败纰，浸淫而化涕洟。吾谁从乎董逃。五柞山崔崔，中有云母滑如脂。旦夕哺之如哺糜。天门一以开，塞兑阖户资丸泥。吾谁从乎董逃。
远别离
作者：李锴
朝代：清

远别离，谁为之，有情不断如游丝。君为飘风我为木，枝乃可与君长东西。白日不上天，海水不入地。乃使天地间，人生两无事。攀龙须，拔龙角，乌号在手争逐逐。我谓黄帝骑龙仙去惨不乐。君不见桥山姬水两无涉，一身终始何尝合。
雉子斑
作者：李锴
朝代：清

雉子斑，河之梁。童得雉子用以烹，翁得雉子用以羹。母乃引，子口且黄，母饮水，子啄粻。群飞飞从公子。公子去来，得车已多。公子归来，得车已多。
饥齧槽
作者：李锴
朝代：清

饥齧槽，槽剥齿，骨肉中乾毛色毁。强神独立或不死，一鸣何伤乃若此。饥齧槽，风萧萧。
三殊媚·和海绡闰海明韵
作者：杨玉衔
朝代：清

飞花萦步绮。问东风、春城几人归思。万里关山，盼南天、归雁高楼重倚。缥缈鹃声，莫误认、瑶池鸟使。奈曲水裙遥，省识无人，商量花事。更感韶光逝水。看宿雨桃花，送春悬泪。旧约鞦韆，拚晓梦消磨，被莺呼起。病怯扶阑，消受惯、薄棉天气。门外传来消息，青梅有子。
回山息影，闭户理愁。读六禾蓼芦二词，泠然秋色动摇几案间，愈难为怀。爰依韵和之 其二 雪狮儿·蓼花
作者：杨玉衔
朝代：清

西风老我。叹长此、霞浦烟村，浮根飘泊。水国花疏，早被哀鸿知觉。西楼被薄。黯白石、云沈红萼。芦荻外、枫霜渔火。阳斜潮落。簇红原非寂寞。稻粱谋、处稳信音空托。茎叶无多，啖尽朝饥犹昨。重阳待作。菰米酿、聊共杯杓。枯丛鹊。悔与汀鸥为约。
泛春苕·题冼玉清女士水仙图
作者：杨玉衔
朝代：清

翠带珠缨。向游仙队里，恍遇云英。镂冰质，凌波步，家何在、渺矣蓬瀛。擎盘独出衣裳冷，弹葱指、顿现娉婷。商周垒洗，种白玉莹然，心迹双清。娇颦烟媚书檠。似冰壶濯魄，一片虚明。空擎盏，忘沽酒，出门笑、依旧江横。岭梅兄姊山矾婢，人独立、茜影亭亭。归魂洛浦，扶醉梦依稀，月可中庭。
潇湘逢故人·和六禾夜闻孤雁作
作者：杨玉衔
朝代：清

南楼睡起，怜吟魂未稳，步绕行窝。讵关避张罗。怅烟雨歧路，木叶微波。西风半老，为寒栖、拣遍枝柯。生怜惜、弋人心眼，弯弓换却披蓑。回峰路，遥夜影，伴孀娥。楚山吴水经过。费短鬓摩挲。感星饭谋稻，水宿依荷。唾壶击碎，惹骚客、横塞高歌。惊人外、汉皋眠柳，京尘梦醒灵和。
燕归来，为胡伯孝题黄穆父古鼎山茶图
作者：杨玉衔
朝代：清

云在纸，露凝枝。花盎又蟠螭。描摹何必买胭脂。西子古妆时。印人笔。天仙魄。妆就吉金色。茶余读画漫题词。秾淡要相宜。
菩萨蛮引
作者：杨玉衔
朝代：清

股从蓬剖。泛南溟旁附，大罗星斗。怕梦醒、梅雪清寒，趁挥汗远携，听鹦柑酒。再入华胥，落老子、青牛西后。奈虚庭眠雨，几把芒鞋竹杖轻负。村禽唤晴谷口。道溪流壑瀑，虾跃雷吼。试相与、身入烟雨图中，尽湿翠痕痕，冷透襟袖。龙抱珠回，笑梦恋、桥尘依旧。问山灵、仙家蝶使，知侬到否。
蕊珠间·印泥，为陆医生作
作者：杨玉衔
朝代：清

朵云心笺，霞尾露泫。芝英红茜。想前身，在珠宫，捣霜同炼。辰砂曾碾。甲葱尖溅。唾绒口脂分艳。定磁伴。考槃余事待选。油沁冰纹鬃眼。水银金玺，恍惚元封曾见。口珰缄腻，肌丝茸软。教看寸丹深浅。
白发词
作者：林云铭
朝代：清

星星白发，劝尔一杯酒。谁不知，壮盛后当衰朽。何劳一茎两茎，插标鬓右。蜉蝣何夭，冥灵何寿。臭腐神奇，迭为居首。相传交股国，东有不死民。吾将解吾舣，卜吾里，傲杀人间碌碌，等闲糠秕。任尔白如菅茅，黑如秬秠。我只不对镜、不临水，本为愁中生，何事苦添愁。夜游秉烛无须问，莫使樽空惜杖头。
口技
作者：林嗣环
朝代：清

京中有善口技者。会宾客大宴，于厅事之东北角，施八尺屏障，口技人坐屏障中，一桌、一椅、一扇、一抚尺而已。众宾团坐。少顷，但闻屏障中抚尺一下，满坐寂然，无敢哗者。
遥闻深巷中犬吠，便有妇人惊觉欠伸，其夫呓语。既而儿醒，大啼。夫亦醒。妇抚儿乳，儿含乳啼，妇拍而呜之。又一大儿醒，絮絮不止。当是时，妇手拍儿声，口中呜声，儿含乳啼声，大儿初醒声，夫叱大儿声，一时齐发，众妙毕备。满坐宾客无不伸颈，侧目，微笑，默叹，以为妙绝。
未几，夫齁声起，妇拍儿亦渐拍渐止。微闻有鼠作作索索，盆器倾侧，妇梦中咳嗽。宾客意少舒，稍稍正坐。
忽一人大呼：“火起”，夫起大呼，妇亦起大呼。两儿齐哭。俄而百千人大呼，百千儿哭，百千犬吠。中间力拉崩倒之声，火爆声，呼呼风声，百千齐作；又夹百千求救声，曳屋许许声，抢夺声，泼水声。凡所应有，无所不有。虽人有百手，手有百指，不能指其一端；人有百口，口有百舌，不能名其一处也。于是宾客无不变色离席，奋袖出臂，两股战战，几欲先走。
忽然抚尺一下，群响毕绝。撤屏视之，一人、一桌、一椅、一扇、一抚尺而已。
别赋
作者：柳是
朝代：清

草弱朱靡，水夕沉鳞。又碧月兮河粱，秋风兮在林。指金闺于素璧，向翠幔于琴心。于此言别，怀愁不禁。云泫泫兮似浮，泉杳杳而始下。抚檐幄之霏凉，拂银筝其孰写。重以伭花之早寒，玉台之绛粉。既解佩而邅延，更留香之氤氲。揽红药之夜明，怅青兰而晨恨。会当远友，瞻望孤云。于是明河欲坠，玉勒半盼。化桃霞兮王孙马，冲柳雪兮游子衣。离远皋之木叶。牵睛[晴]雾之游丝。度疏林而去我，隔江水之微波。本平夷而起巘，更通达而成河。妍迹已往，遗恩在涂。掩电母而不御，杂水业而常孤。思美人兮江溆，触鸾发兮愁余。并瑶瑟之潺湲。共风吹而无娱。念众族之皎皎，独与予兮纷驰。谁径逝而不顾，怀缥缈而奚知。诚自悲忧，不可言喻。更若玄圃词人，洛滨才子。收车轮于博望，荡云物于龙池。嘉核甫陈，骊歌遽奏。折银蕊于陇上，骄箫馆于池头。之官京洛，迁斥罗浮。观大旗之莫射。登金谷而不游。叹木瓜之溃粉，聆悽响于清辀。或朔零陵之事，或念南皮之俦。咸辞成而琅琅，视工思而最愁。又若河朔少年，南阳乳虎。感乌马兮庭阶，击苍鹰兮殿上。风戋戋兮渐哀。筑摵摵而欲变。仁客敛魂，白衣数起。左骖殪兮更不还，黄尘合兮心所为。忽日昼之晻暧，睹寒景之侵衣。愁莫愁兮众不知，悲何为兮悲壮士。乃有十年陷敌，一剑怀仇。将置身于广柳，或髡钳而伏匿。共衰草兮班荆，咽石濑兮设食。逝泛滥于重渊，旷霅煜于窋室。酒未及潺，餐末及下。歌河上而沾裳，仰驷沫而太息。若吴门之篪，意本临岐。大梁之客，魂方逝北。当起舞而徘徊，更痛深其危戚。至若掩纨扇于炎州，却真珠厂玉漏、恩甚兮忽绝，守礼兮多尤。观蒻羽之拂璧，慨龙帷之郁留，念胶固而独明，惟销铄之莫任。垂楚组而扰倚，絙凤绶而遣神。盼雉尾于俄顷，迥金螭之别深。日暮广陵，凭栏水调。似殿台之清虚，识宜春之朗曼。乃登舟而呜咽，愁别去其漫漫。又若红粉羽林，辟邪独赐。同武帐之新宠，后灞岸之放归。紫萧兮事远，金缕兮泪滋。更若长积雪兮闭青冢，嫁绝域兮永乌孙。俨云蝉于万里，即烟霓之夕昏。雁山晓兮断辽水。红蕉涩兮辞婵嫒。至若灵娥九日兮将梳，苕蓉七夕兮微渡。月映晰而创虹缕，露流澌兮开房河。披天衣之霄叙，忽云旗之怅图。亦有托纤阿于淄右，期玉镜于邯郸。甫珊瑚之照耀，亲犀珞之缠绵。悼亭上之春风，叹上巳于玉面。本独孤之意邈，绕窦女之情娟。至有虾蟆陵下之歌，燕子楼前之雨。白杨萧萧兮莺冢灰，莓苔瑟瑟兮四陵上。怆虬膏之水诀，淡华烛而终古。顾骖驔之奠攀，止玉合之荐处。岂若西园无忌，南国莫愁，始承欢面不替，卒旷然而不违。君歌折柳于郑风，妾咏蘼芜于天外。异樱桃之夜语，非洛水之朝来。自罘罳之雀暗，怜兰麝之鸭衰。据青皋之如昨，看盘马之可哀。招摇蹀躞，花落徘徊。结绶兮在平乐，言别号登高台。君有旨酒，妾有哀音，为弹一再，徒伤人心。悲夫同在百年之内，共为幽怨之人。事有参商，势有难易。虽知己而必别，纵暂别其必深。冀白首而同归，愿心志之固贞。庶乎延平之剑，有时而合。平原之簪，永永其不失矣。
听钟鸣有序
作者：柳是
朝代：清

听钟鸣，鸣何深，妖栏妍梦轻。不续流苏翠羽郁清曲，乌啼正照青枫根。一枫两枫啼不足，鹍弦烦激犹未明。凄凄朏朏伤人心。惊妾思，动妾情。妾思纵横陈海唱弯弧，君不得相思树下多明星。用力独弹杨柳恨，尽情啼敲芙蓉行。月已西，星已沉。霜末息，露未倾。妾心知已乱，君思未全生。情有异，愁仍多。昔何密，今何疏。对此徒下泪，听我鸣钟歌。
男洛神赋
作者：柳是
朝代：清

格日景之轶绎，荡回风之濙远。縡漴然而变匿，意纷讹而鳞衡。望便娟以熠耀，粲黝绮于琉陈。横上下而仄隐，寔澹流之感纯。配清姓之所处，俾上客其逶轮。水集集而高衍，舟冥冥以伏深。虽藻纨之可思，竟隆杰而飞文。骋孝绰之早辩，服阳夏之妍声。于是徵合神契，典泽婉引。揽愉乐之韬映，撷凝贝而难捐。四寂漻以不返，惟玄旨之系搴。听坠危之落叶，既萍浮而无涯。临汜藏之萌濭，多漎裔于肆掩。况乎浩觞之猗摩，初无伤于吾道。羊吾之吟咏，更奚病其曼连。善憀慄之近心，吹寒帷之过降。乃瞻星汉，溯河梁。云馺嵃而不敷，波窲杂以并烺。凄思内旷，槭理妙观。消矆崒于戾疾，承辉嫭之微芳。伊苍傃之莫记，惟隽朗之忽忘。惊淑美之轻堕，怅肃川之混茫。因四顾之速援，始嫚嫚之近旁。何熿耀之绝殊，更妙鄢之去俗。匪榆曳之嬛柔，具灵矫之烂眇。水气酷而上芳，严威沆以窈窕。尚结风之栖冶，刻丹楹之纤笑。纵鸿削而难加，纷琬琰其无睹。凫雁感而上腾，潾灦回而争就。方的砾而齐弛，遵襳瞹以私纵。尔乃色愉神授，和体饰芬。启奋迅之逸姿，信婉嘉之特立。群妩媚而悉举，无幽丽而勿臻。椩乎缈兮，斯因不得而夷者也。至其浑摅自然之涂，恋怀俯仰之内，景容与以不息，质寄焕以相依。庶纷郁之可登，建艳蔤之非易。愧翠羽之炫宣，乏琅玕而迭委。即瀖妙之相进，亦速流之诡词。欲乘时以极泓，聿鼓琴面意垂。播江皋之灵润，何瑰异之可欺。协玄响于湘娥，匹匏瓜于织女。斯盘桓以丧忧，雕疏而取志。微扬蛾之为愆，案长眉之瞴色。非彷佛者之所尽，岂漠通者之可测。自鲜缭绕之才，足以穷此烂漾之熊矣。
秋思赋
作者：柳是
朝代：清

时既容与，势则漂皓。将有体之相宣，固聊声之洁变。案衍还会，溓澅称遽；任物未详，化始孰去。曾违累而远群，遂约虚而驿意。运密漠之遗旨，专潺猗以植遇；猎水裔之嫽妙，烨娑草之善捷。鸟应淡而远纠，条敷窏而辅胁。何焰易之不倨，写纷狡之必列。若爽旦之迢璀，方漻屏而又复。结情纚，被腾竖；荡繁石，涌绛浏。外形奔濩，逸机疏炯。与乎漫漫，青荧激流；缤纷可裁，暗蔼眇眇。鸿焯远来，刚英上回；累然相击。漠不町受。遽役容于混成，将华威而先疾。厥高行游，招摇中息。栖峛崺，迁郁悒；仰踸踔，禀骏迟。竞恍慵而齐形。显修仪之各合。不翔峙于狎中，藉纵冽之甫吟。谅横坠之悉取，尚丰侔之可禁。虽建嶪其易从，恣迥奥而载任。帐鴖鼯之相角，竞栌礧之负搪。意妍要于所届，感众隐而宅华。室幽轇而触暮，月错迕而少蹶。风蔑蔑以夷新，波沦沦而练叶。神回依于美羁，匪霁蔼之交灭。招易叛于若兹，术群聚而非密。肃华坂，欻桂棹，滥云湄，岌玉磶；接椒湚，整危凝。广奇隙，萃弱丽。质自然之博大，抗精观之废留。猗吾道之郅郅，多杂好之衍衍。经弘规而中泰，陬一释而未旋。涂大事惕，不蹈倖源，殊制绝形，沛沛黯黯。即汍沅之在中，轩集之在外。动厉溃之谁营，总纂粲之无睹。银河内涵而径末，星绳缘烁而难趋。揆肆望之掩蔼，益濈没之徘徊；讵升景之不能，悲淳滀之可测；案梧子之沈浮，想楸姿之无则。骈风吹以导靡，瑟玉柱而愆式。平青气之絪缊，顺红兰之序色。揆思所任，冥割乃深；搽荡往播，固以成文。纡明象之吾属，引怡虑之最盈。乃返沉冥，格和宁。思太上之立德，俨缥际而少闻；为盛遥之逸举，亦渥彩而寡乘。倘朗婳之不至，又奚取乎诡词？解悫素之可怀，亦时与于未异。奏钟律而一悟，何炫耀之不长？摩揭孽而勿更，流滈瀚其孰忘？揽万象之崄介，究渊琐之共方。望盛时以森桀，距阆阆而邀翔。若华滋之隐隐，抚玄瓒之泱殃。乃摄太乙，降玄冥。丹山峨峨如濎濙，六气扶摇其毓赴。寒门糅糅而骇神，飞龙杳杳其若津。气相察兮宏窐不逮，灵往郁兮嘉思倾涉。发鲸鱼兮蝹蝹触奔，夸沏圠兮插阍硎。訬百官兮韬豢响，廓垠淢兮彪族详。耾震晦兮水不溃，申遌遌兮后助信。雰庭决兮开騀穰，日纪乱兮道消长。傧浮硕兮天声洪，涉无有兮亦已去。盻漘风兮中所予，石复复兮阴藩藩。吾将浸淫兮不知止，嗟秋之阗来兮迁堙易。
耕山行
作者：梁成楠
朝代：清

烈山焚长茅，漫天焚老木。老木中焚空，葺茅以为屋。茅根可伐，树根难斸。轮囷离奇不受犁，枉用驱来茧栗犊。春初种烟，夏初种谷。五月绿云收，八月黄云熟。深冬百昌尽，犹见蔓菁绿。山肥稍缩，树根稍秃。水工开浚，上引飞瀑。高高下下成良田，尽种黍稷与穜稑。山高水深，水不上陆。蔗园茶陇，足供饘粥。君不见塞翁之马有得失，耀德之陂旋反覆。耕山成败人岂知，知者天边两黄鹄。吁嗟乎，老农耕田不果腹，不耕村田耕山谷。山中豺虎食人肉，今日吞声向山哭。
隘丁行
作者：梁成楠
朝代：清

日色无光光亦薄，瘴烟入鼻微闻恶。行人畏近隘头行，守隘隘丁昼击柝。柝上响停，行人胆惊。伏莽之戎，草木皆兵。柝声不绝，寻声出穴。为彼发踪，磨牙吮血。行人不敢经，饥吻馋涎腥。乘机伺利便，跳踉杀隘丁。挟刃犹敢侮，民间厉禁挟弓弩。利器凶兵遗彼虏，飞而食肉山中虎。
车遥遥篇
作者：梦麟
朝代：清

车遥遥，遥遥入烟雾。马不肯停，车不肯住。触石折轴，车轮无声。白日欲落，风吹马鸣。远忆送者，此时到家。君意已息，我劳如何。食瓜遇苦，食梅遇酸。采薇苦饥，负薪苦寒。陟彼岨峿，我心如荼。空林有声，恐非令涂。道逢游子，将别匆匆。出门入门，殊与我同。
雉朝飞
作者：梦麟
朝代：清

雉朝飞，其羽灼灼。雌前跳，子后跃。于田于薄，是饮是啄，我弗如尔行乐。尔乐我哀，朝行出游，日暮独归。独归兮心悲，群嗷嗷兮夜饥。我无术兮哺儿，先我死者知之。
蒹葭苍苍白露为霜所谓伊人在水一方
作者：江耀章
朝代：清

终南之秀，俊杰时钟。世风强悍，之子雍容。山林海岛，任所适从。谁曰不显，叔季儒宗。零露菁莪，体风已息。媚子寺人，徒增华饰。黼衣佩玉，谁足矜式。野有遗贤，予休好德。或居衡泌，慷慨以吟。或居槃涧，金玉尔音。啸歌幽雅，寄意遥深。鸿仪堪则，硕望堪钦。不顾行遁，载胥以沉。无瑞感触，实获我心。彼茁者葭，于彼彼潦。滋之培之，苍苍未稿。旧苇称异，蒲芦参考。或短或长，或颠或倒。淇澳之姿，中河之好。极目漼渊，如醉如狂。寄怀陂泽，将翱将翔。思同杕杜，慕若苗场。谡谡揭揭，□□扬扬。惟彼草木，俾也难忘。秋日凄凄，业浥行露。凝而为霜，散而为雾。月寒映雨，铅华窘步。风细移云，玉屑载路。群阴满眼，百川灌河。八月之候，万顷之波。渭滨垂钓，海北兴歌。回澜于铄，胜景猗那。光流盼切，实维伊何。寂寞之乡，飘渺之陆。我思肥泉，硕人之轴。水哉水哉，聊以为屋。在彼中流，在彼空谷。独寐寤言，独寐寤宿。若履薄冰，如集于木。行踪靡定，乐趣偏饶。尔虽磊磊，予其招招。允矣君子，以永今宵。所谓伊人，于焉逍遥。
读书示查生善长·其一
作者：汪沆
朝代：清

屠龙技，非不稀，时无所用让履狶。作俑子，人共嗔，时有所用贵斫轮。人生择术何用巧，一艺成名众亦宝。
读书示查生善长·其三
作者：汪沆
朝代：清

朝鉥胃，暮镌脾。人各有分苦不知，惭凫企鹤徒尔为。君不见，鹰日击，无全翮；牛日犁，无全蹄。
鼠渡江
作者：汪洪度
朝代：清

江北鼠，口衔尾，结伴成群满沙觜。飞尘满野，烈日在天。江北农人，忧心如煎。江南稻秧齐，沃土不须雨。同类渡江，适此乐土。楚豫稻粱，堪足天下。今年不雨春复夏，估不开仓谷添价。鼠乎鼠乎，勿食禾黍。禾黍食尽，及尔同死。
记黔西州桂箐团徐生先任死难事
作者：沈丙莹
朝代：清

滥泥沟深，壤接鸭池。弓箭结社，桂箐魁奇。孰纠集是，先任徐氏。新场杀贼，惟桂箐之士。壬戌仲秋，寇犯龚州。爰壁城下，爰肆虔刘，乡各自守。徐生曰否否，谓乡之于州，犹手足之有首。奈何勿救。乃召其伍，乃建旗鼓。奋臂一呼，人莫不武。贼骑云屯，孤军无援。先轸赴斗，乃丧其元。仲叔季弟，东海昆孙，二十二人，歼旃无复存。呜呼国殇，羞彼戎行。汪童死姬，华殖死姜。勿曰微贱，伊史乘之光。
童趣
作者：沈复
朝代：清

余忆童稚时，能张目对日，明察秋毫，见藐小之物必细察其纹理，故时有物外之趣。
夏蚊成雷，私拟作群鹤舞于空中，心之所向，则或千或百，果然鹤也；昂首观之，项为之强。又留蚊于素帐中，徐喷以烟，使之冲烟而飞鸣，作青云白鹤观，果如鹤唳云端，为之怡然称快。
余常于土墙凹凸处，花台小草丛杂处，蹲其身，使与台齐；定神细视，以丛草为林，以虫蚁为兽，以土砾凸者为丘，凹者为壑，神游其中，怡然自得。
一日，见二虫斗草间，观之，兴正浓，忽有庞然大物，拔山倒树而来，盖一癞蛤蟆，舌一吐而二虫尽为所吞。余年幼，方出神，不觉呀然一惊。神定，捉虾蟆，鞭数十，驱之别院。
游虞山记
作者：沈德潜
朝代：清

虞山去吴城才百里，屡欲游，未果。辛丑秋，将之江阴，舟行山下，望剑门入云际，未及登。丙午春，复如江阴，泊舟山麓，入吾谷，榜人诡云：“距剑门二十里。”仍未及登。
壬子正月八日，偕张子少弋、叶生中理往游，宿陶氏。明晨，天欲雨，客无意往，余已治筇屐，不能阻。自城北沿缘六七里，入破山寺，唐常建咏诗处，今潭名空心，取诗中意也。遂从破龙涧而上，山脉怒坼，赭石纵横，神物爪角痕，时隐时露。相传龙与神斗，龙不胜，破其山而去。说近荒惑，然有迹象，似可信。行四五里，层折而度，越峦岭，跻蹬道，遂陟椒极。有土坯磈礧，疑古时冢，然无碑碣志谁某。升望海墩，东向凝睇。是时云光黯甚，迷漫一色，莫辨瀛海。顷之，雨至，山有古寺可驻足，得少休憩。雨歇，取径而南，益露奇境：龈腭摩天，崭绝中断，两崖相嵌，如关斯劈，如刃斯立，是为剑门。以剑州、大剑、小剑拟之，肖其形也。侧足延，不忍舍去。遇山僧，更问名胜处。僧指南为太公石室；南而西为招真宫，为读书台；西北为拂水岩，水下奔如虹，颓风逆施，倒跃而上，上拂数十丈，又西有三杳石、石城、石门，山后有石洞通海，时潜海物，人莫能名。余识其言，欲问道往游，而云之飞浮浮，风之来冽冽，时雨飘洒，沾衣湿裘，而余与客难暂留矣。少霁，自山之面下，困惫而归。自是春阴连旬，不能更游。
噫嘻！虞山近在百里，两经其下，为践游屐。今之其地矣，又稍识面目，而幽邃窈窕，俱未探历。心甚怏怏。然天下之境，涉而即得，得而辄尽者，始焉欣欣，继焉索索，欲求余味，而了不可得，而得之甚艰，且得半而止者，转使人有无穷之思也。呜呼！岂独寻山也哉！
妾受命辞
作者：沈用济
朝代：清

妾受命兮少孤，师氏教以《诗书》。阿母爱予早有家，托君子以贱躯。乘华轩兮归德门，曳绮縠兮罗金尊。上事公姥兮无间言，俯蓄五子兮今有孙。何以奉君朝餐，铜盘或炙或燔。何以奉君御寒，裁缝越布吴纨。鼠穿墉兮狼入室，唇干口燥兮不可与说，无褐无衣兮迫冬日。晨鸡咿喔天雨霜，明星煌煌出洞房，为君秣马游四方。丈夫气磊落，朗如日照临。渴莫饮盗泉水，倦莫憩恶木阴。出门常苦远，在家常苦贫。女子当门户，百难萃其身。思我君子兮蔚为国华，富贵勿喜兮贫贱勿嗟，履仁服德兮名乃纷葩。
一尺剑
作者：洪亮吉
朝代：清

一尺剑，驯两蛇。五百载，还刘家。炎精断，典午乱。真人兴，绍皇汉。草肃肃，没辇毂。金之刃之悔不速。
丁零王
作者：洪亮吉
朝代：清

丁零中，一隅地，几人称王几人帝。
不晓天
作者：洪亮吉
朝代：清

祥符中，宰相好。歌柘枝，辄醉倒。戴花吃酒须年少，不见宋家天不晓。
与公诀
作者：洪亮吉
朝代：清

杀建成，杀元吉，侯君集张亮，又复与生诀。君不见，诛管蔡，族信布，上法周元公，下法汉高祖。
东山屐
作者：洪亮吉
朝代：清

东山屐，屐不释，屐不释，作山贼。西堂梦，梦莫论，梦莫论，思王孙。君才苦多实苦少，别梦盈盈满春草。君心苦杂迹苦幽，探奇累累山灵愁。山灵愁，向天诉，桃墟村中夜相捕。君须成佛骨未仙，生天乃落孟顗前。
两拾遗
作者：洪亮吉
朝代：清

至德中，大历中，两拾遗，真巨公。李峤元稹作才子，岂比诗仙与诗史。
中兴功
作者：洪亮吉
朝代：清

中兴功，不可刊。李郭为其易，张许为其难。
中兴瑞
作者：洪亮吉
朝代：清

绵绵延延，华光烛天。正气萃此者，五百二十六年。时巳过，运乃昌。朱旗卓地一丈长。金符落天走建康。化龙一马兴真王。龙为王，马遂亡。
中朝党
作者：洪亮吉
朝代：清

河北贼，易易耳，中朝朋党哄不止。党人祸结唐已亡，绝不关黄巢，亦不关朱梁。
五经表
作者：洪亮吉
朝代：清

宗生去，大事已。赵生来，大事济。彼弃龙头附蛇尾。才何奇，九州小。书何奇，五经表。不处城庐处洲岛。沮渠据北乞伏西。自郐以下还无讥。
五色云
作者：洪亮吉
朝代：清

文章好，门阀好。天瑞五色云，人瑞郑仁表。君家一事笑煞人，歇后郑五为相臣。
仙韶院
作者：洪亮吉
朝代：清

饭何所，木兰院。钱何所，仙韶院。一家将相三十年，少赖伊蒲餐，老给优伶钱。
佑胆落
作者：洪亮吉
朝代：清

居王屋，为处士。居朝堂，为御史。李佑雪夜成奇功，今日胆落朝堂中。
作佳传
作者：洪亮吉
朝代：清

一丸药，劳侍婢。千斛米，作传纪。彼哉谯周及门弟。三分窃据孙兴曹。正统那付当途高。君不见一士已没赖半士。定论早出习凿齿。
依样画
作者：洪亮吉
朝代：清

陶学士，佐命功。禅稿文，出袖中。朱梁周郭皆禅让，君画葫芦亦依样。
修降表
作者：洪亮吉
朝代：清

一隅蜀，何草草，五十年中两西讨。君不见，文臣不合似李昊，生世偏工作降表。
偃月堂
作者：洪亮吉
朝代：清

堂偃月，阁格天。一堂一阁构造完，金瓯天下已不全。
党人碑
作者：洪亮吉
朝代：清

碑磷磷，列党人。碑首有君实，碑尾无安民。
冬青树
作者：洪亮吉
朝代：清

花石网，北宋亡。冬青一树，毕宋南渡。
凌烟阁
作者：洪亮吉
朝代：清

凌烟阁，升功臣。文学馆，升词臣。二十四辈十八人，何须复图李嗣真。
刘忠州
作者：洪亮吉
朝代：清

言利臣，首宇文。君不见，刘忠州，虽富国，已杀身，何况韦坚王鉷杨慎矜。
刘桃枝
作者：洪亮吉
朝代：清

刘桃枝，信力士，所为如此事。永安耶，铁笼死。平秦耶，露车死。赵郡耶，雀离死。大明宫里呼家家，肠肥腊满悲琅琊。桃枝桃枝技还绝，飞向青天斩明月。刘桃枝，慎勿过。君如鸺鹠见者祸，呜呼尔首何时堕。
别驾谣
作者：洪亮吉
朝代：清

海沂之康，寔赖王祥。邦国不空，别驾之功。呜呼别驾今三公。惜哉不作徐州终。
前进士
作者：洪亮吉
朝代：清

侍中多，节使多。君不见，头街何似梁高士，前进士名堪没世。
十三人
作者：洪亮吉
朝代：清

十三人，破万人。倘不反，谁等伦。豆子䴚，高鸡泊。霸才不入凌烟阁，就中最惜王君廓。
十三夜三鼓抵星星峡
作者：洪亮吉
朝代：清

天上星，白皑皑。地上星，黑累累。星星峡中十五夜，天星地星光激射。一屋皆支一星罅，须臾天晦地忽明。地星却比天星青，北斗黯黯鸡初鸣。声三号，眠户眨。炎炎火，星星峡。
十三月
作者：洪亮吉
朝代：清

十三月，狼生貙。十五月，貙生狳。貙生已难御，狳生奈何许。蛟龙何况得云雨。绛灌无文，随陆无武。以之读书，横览今古。父作蒙珠离，子作遮须夷。神州扰扰不可止，洛中又出新天子。
十八人
作者：洪亮吉
朝代：清

终身让路，不枉百步。终身让畔，不失一段。君家难弟兄亦真，絜身不预十八人。
华亭鹤
作者：洪亮吉
朝代：清

华亭鹤，云间哭。声何悲，悲二陆。白祫喜谈兵，貉奴宁作督。机山深，三泖阴，莼鲈千里方扬舲，此时笑杀张季鹰。
南飞吉
作者：洪亮吉
朝代：清

乌鸦耶，燕雀耶，南飞者利耶。辕门中，置大鼓，将军紫衣气如虎。弯弓北来射鹦鹉。
味卿言
作者：洪亮吉
朝代：清

恪谁长，慕容炜，有霍光。猛谁伍，秦符坚，有仲父。裕谁堪，司马宗，有曹瞒。知人何详已何略。如君之才总谁角，可怜死惭高著作。
呼画师
作者：洪亮吉
朝代：清

护儿儿作相，世南男作匠。君不见，阎家兄弟更可嗤，为宰相，为大匠，为画师。
和议成
作者：洪亮吉
朝代：清

和议成，兵革偃，清凉居士时策蹇。
咏史篇
作者：洪亮吉
朝代：清

运去矣，籍若何，八千人散汉一歌。时至矣，胜亦武，百二关亡楚三户。噫吁嘻，秦明月，汉大风，恨有竖子无英雄。
壮士歌
作者：洪亮吉
朝代：清

七尺刀，八尺鞍。壮士歌，悲陈安。啾啾唧唧，天阴雨黑。伏兵邀我西，飞骑追我北。班骓无声草间匿。嗟嗟见入不见出。西流水，东流河。壮士歌，奈尔何。
天策府
作者：洪亮吉
朝代：清

天策府，足文武。右班徐李左房杜，一传已复作叛臣。杜衍房遣爱，复有徐思文。
女尧舜
作者：洪亮吉
朝代：清

青苗除，免役除，女中尧舜谁得如。君不见，内朝亦建宣仁号，仁政仁心法仁庙。
好羸马
作者：洪亮吉
朝代：清

宁就荫，不试文。好羸马，不入群。会昌一品集，三唐进士皆不及。
孔吏部
作者：洪亮吉
朝代：清

孔吏部，不乐居朝当有故。
宁馨儿
作者：洪亮吉
朝代：清

宁馨儿，乃贝媚人骨。少无宦情，皇皇诣阙。长无宦情，营营三窟。一代龙门竟谁识，可怜车前拜石勒。阿堵积室中，持筹亦钱癖，新妇可作阿戎匹。
寒山石
作者：洪亮吉
朝代：清

一片石，寒山顶。余者谁，比蛙黾。蛙声蚓声犹可识，邢家魏家工作贼。
少连笏
作者：洪亮吉
朝代：清

秀实笏，击贼臣。少连笏，击奸臣。奸臣击纵不得死，不可谓非伟男子。
尚书令
作者：洪亮吉
朝代：清

尚书令，中书令，一张元，执国柄。西师十万趋延安，此时空说有范韩。
岘山碑
作者：洪亮吉
朝代：清

杜公碑，碑书功，高岸为谷谷作陵。羊公碑，碑堕泪，茫茫泪枯碑不碎。碑不碎，由民心。君不见古来贤达皆争名，羊公碑后碑俱泯。此碑非金亦非石，碑之崇，崇以德。
岳家军
作者：洪亮吉
朝代：清

宁撼山，撼山易，撼岳家军难。岳家军，易易耳，除大将，只小纸。
广武叹
作者：洪亮吉
朝代：清

一日哭，留狂名。百日醉，留酒名。酒名狂名俱不免，先生能作青白眼。驱车何茫茫，广武何荒荒。当时楚与汉，莽莽百战场。百战场，斜日下。竖子成名尚堪诧。扰扰何况牛与马。
延年杖
作者：洪亮吉
朝代：清

延年杖，南面植。大司马前为进舄，太师前为设席。皇帝陛下，北面进爵。百僚捧匜，三公洗勺。臣学孙吴，不学孔孟。群公雍雍，陛下至圣。
彗星出
作者：洪亮吉
朝代：清

明堂坐，一龙才升一龙堕。恸哭来，徐公徐公得无过。星离离，入太微，经北斗，络紫微。茫茫一百二十祀，酖君以生不如死。晋亡亦有死节士。
得状元
作者：洪亮吉
朝代：清

得状元，由手搏。状元由手搏，尚胜种秘阁。
思子台
作者：洪亮吉
朝代：清

南风狂，惠风闭，千岁髑髅齿牙利。承华门，诏谁作，黄门侍郎有潘岳。许昌宫，逆谁预，黄门将军有孙虑。思子台，愁云结，许昌一声飞盖裂。金墉城中贮金屑。
扑此獠
作者：洪亮吉
朝代：清

还笏起，血渍袍，帘中乃云扑此獠。君不见，此獠扑杀罪亦当，仁师刘洎命合偿。
放白鸽
作者：洪亮吉
朝代：清

放白鸽，放白鸽，引得白雁来，宫中尽臣妾。
日出处
作者：洪亮吉
朝代：清

子夷人，不可悉，我家乃在扶桑之东见日出。日出不识日所归，茫茫渡海寻光辉。寻光辉，光欲竭，汝家乃在沧溟之西见日没。日出必有方，日入必有乡。愿随东升日，东升朝日王。
明月谣
作者：洪亮吉
朝代：清

明月明月，相随不灭。昨宵入怀抱，今宵委荒草。
春月畋
作者：洪亮吉
朝代：清

咄尔蓑，嗟尔笠。曷不远昵，我马欲逸。咄尔骑，嗟尔王。曷不傍皇，我田欲荒。一日荒，不得实。一日饥，不得活。王将四征营三驱，驱斥老农胡为乎。还君壶觞不敢食，我田我田食我力。
春江行赠汪大
作者：洪亮吉
朝代：清

红阑干，影接天，一江春水阑干前。阑干摇红水摇绿，波底阑文百回曲。我共春江鱼，同饮春江潮。潮声出入鲤鱼腹，水色荡漾吴侬瓢。吴侬家，花满畦。春风来，江北飞。君门前，千树桃。春雨落，江南飘。
曲端旗
作者：洪亮吉
朝代：清

十万师，败符离。毕竟元帅符，不如曲端旗。
朝阳凤
作者：洪亮吉
朝代：清

言路通，主德崇。言路绝，国祚厄。牝朝气运亦已终，一朝威凤鸣神龙。
杀潘福
作者：洪亮吉
朝代：清

金陵城，宁作潘佑死，不作张洎生。君不见，悔杀此人方出齿，明日牵机药随至。
杀高郁
作者：洪亮吉
朝代：清

唐天子，何太酷，一语居然杀高郁。
杨无敌
作者：洪亮吉
朝代：清

李无双，杨无敌，两名将，光简策。君不见，一既值卫青，一复逢王诜。陈家谷，遂杀身，数奇亦似飞将军。
某可相
作者：洪亮吉
朝代：清

某可相，某可将，人方比伊周，自复拟葛亮。苑中天子射兔忙，偏教母死不发丧。
柳长官
作者：洪亮吉
朝代：清

届一州，寿天子，柳泌公然为刺史。君不见，丹方莫笑柳长官，郑注药要人心肝。
梨花枪
作者：洪亮吉
朝代：清

梨花枪，扰淮北。可怜二十年，夫妇迭作贼。
檐铃声
作者：洪亮吉
朝代：清

铃解语，嘲君王。三郎郎当，郎当三郎。
水东流
作者：洪亮吉
朝代：清

欲要君，四十启。欲争君，二千骑。东帝不成作西帝。征途歔欷，悲啼勿啼。君心有南北，此水无东西。水东西，犹入海，魏东西，天命改。
求茧纸
作者：洪亮吉
朝代：清

唐贞观，盛天子。结习未忘何至此，乃向雉奴求茧纸。
汾阳王
作者：洪亮吉
朝代：清

为大将，为福将，终唐世，无与抗。规模略具西平王，已与宰相多参商。
海西公
作者：洪亮吉
朝代：清

局缩肉，马作犊。海西公，犊化龙。犊化龙，是龙子。朝向离宫生，暮向吴宫死。吴宫死，悲何如。君不见，永嘉袖手永昌呼，入庙曾言帝室储。何因龙种欺黄犊，会见鸡雌扰凤雏。
清谈误
作者：洪亮吉
朝代：清

王与谢，挥麈尾。乐与卫，饶名理。清谈亹亹从天来，洛中已建单于台。
牛心炙
作者：洪亮吉
朝代：清

欲知名，啖牛心，欲书名，聚鹅群。昔不减阮主簿，今可伍王怀祖。携诸子，抱弱孙。婚嫁毕，学尚平。学尚平，事亦足。中年以后伤哀乐，得闲且自陶丝竹。
特尚可
作者：洪亮吉
朝代：清

钟离崩，陷石穴，一如丹，一如漆。入穴多于虫，出穴莫敢雄。拔剑刺屋居其中，盐神冉冉兮纷相从。神之一飞兮九日尽落，浃旬茫茫兮不见城郭。天空空，野梦梦，遗以青缕，射以雕弓。盐神去，王廪地。特与雄，廪君裔。欲寄食，宁作贼。官贪如狼政如火，李特尚可尚杀我。
王与马
作者：洪亮吉
朝代：清

王与马，共大下。将军前，丞相亚。将军无谋丞相诈。丞相谓将军，三州势堪藉。事成为王失为霸。呜呼将军遽叱咤。鼓频频，肆逆氛。丞相大义已灭亲。白旗悬首烦将军。
甘露变
作者：洪亮吉
朝代：清

用李训，用郑注，赤族祸，兆甘露。君不见，当时宰臣最尸素，莫更追吟牡丹赋。
生张说
作者：洪亮吉
朝代：清

才脱稿，已立碣，死姚崇算生张说。
用康聓
作者：洪亮吉
朝代：清

仆射弄獐，侍郎伏猎。河湟使典，专主调燮。此时康聓诚惶惶，日夜伫望官平章。
盲宰相
作者：洪亮吉
朝代：清

盲宰相，见地一何决，李元平当李希烈。
石头城
作者：洪亮吉
朝代：清

石头城，悲孝子，悲忠臣，宁为粲死惭渊生。江陵市，为忠臣，为节士，不作充生作陵死。
禄山反
作者：洪亮吉
朝代：清

禄山反，张公知。朱泚逆，姜公知。乌乎宰相有真识，两朝天子转溺惑。
纥干雀
作者：洪亮吉
朝代：清

离函秦，入京洛，纥干山雀何不乐？
罗秀才
作者：洪亮吉
朝代：清

沈校书，杜主客，可怜唐进士，连翩尽臣贼。君不见，罗家秀才未脱白，请兵诛梁一何力。
臣如龙
作者：洪亮吉
朝代：清

天子勿走马，大将军嗔。大将军，劝陛下酒敢勿闻。黄门郎，来前且受意，痴人势亦小差。未欲进食先挥刀，龙耶虎耶亡崇朝。亡崇朝，反及祸。臣如龙，北面坐。臣如虎，尚是可。臣如鼠，已杀我。
自河南入关所经皆秦汉旧迹车中无事因仿香山新乐府体率成十章 其二 尸乡置
作者：洪亮吉
朝代：清

尸乡置，客欲愁，三十里进生王头。海中山，波欲涌，五百人同死士垄。有死士，无生王，王头上殿目尚光。九重真龙为一哭，韩王楚王颜瑟缩。腐儒造醢理不诬，王头乃复偿腐儒。我来尸乡中，白日忽挂树，乡人说王尚如睹。君不见，王爱士，士效忠，诚不若项王故人吕马童，手裂王体居奇功。
致太平
作者：洪亮吉
朝代：清

半部《论语》王业成，一篇《周礼》致太平，宋朝儒术何峥嵘。君不见，学究来，宋阼开，语录布，倾宋阼。
艮岳成
作者：洪亮吉
朝代：清

艮岳成，大有益，北师攻城多炮石。
花林坊
作者：洪亮吉
朝代：清

生何所，花树乡。死何所，花林坊。君不见，韦平章，诗名可继韩致光。
蓬生麻中行
作者：洪亮吉
朝代：清

但种麻，莫种蓬，种麻蓬已生麻中。移蓬根，植麻侧，蓬心飞扬麻性直。君不见，蓬生麻中有张说，百年所争只一日。
蜀当归
作者：洪亮吉
朝代：清

叶法善，追魂碑，何似罗仙翁，能贻蜀当归。
误后世
作者：洪亮吉
朝代：清

不可作，平章事，尤不可，作学士。君不见，新法行，害一世；新经行，害百世。
读典坟
作者：洪亮吉
朝代：清

生明时，读《典》《坟》，不然咏作何等人。
谈风月
作者：洪亮吉
朝代：清

南尚书，奔竞谪，詹事官求不获北。尚书选格裁，洛阳令争不回。停年格，铨选格，羽林夜火尚书宅。南尚书，北不如，宵来风月谈轩渠。
豹留皮
作者：洪亮吉
朝代：清

人留名，豹留皮。岂特王太师，兼有王凝妻。男能断头女断臂，千载英英有生气。
负畚来
作者：洪亮吉
朝代：清

负畚来，洛阳鬻。望尘来，司隶逐。卿无忘螭蟠，朕无忘龙伏。嗟嗟景略夺何速。不事西夷事南服。八公山，悲苻融。五将山，毒吴忠。景略有君死苌手。景略有儿絷泓首。丕登先亡镇恶后。镇恶死，报苻氏。
贤宰相
作者：洪亮吉
朝代：清

贤宰相，大手笔，源张宋比汉三杰。君不见，开元相，姚元崇。天宝相，杨国忠。一朝贤佞何不同，至今人惜唐玄宗。
贾平章
作者：洪亮吉
朝代：清

贾平章，木棉庵，何如半闲堂。
起义兵
作者：洪亮吉
朝代：清

唐高祖，起义兵。何不学汤武，乃袭禅让名。
送临贺
作者：洪亮吉
朝代：清

送罪人，乃进职。不负杨临贺，自不肯负国。
金叵罗
作者：洪亮吉
朝代：清

为丞郎，郎善盗。金叵罗，在官帽。为达官，官善温。胡桃油，献至尊。为三司，司善刺。黄金丹，宽一死。为流囚，囚善柔。芜菁子，熏两眸。盲人当国亦识古，官欲杀弟引庆父。盲人当国还倾朝，官欲杀舅引薄昭。盲人耶，竟谁恃。外有和老公，内有女娲氏。
铸错字
作者：洪亮吉
朝代：清

虽去逼，已失势，四十三县铁，难铸一错字。
阅武堂
作者：洪亮吉
朝代：清

阅武堂，种杨柳，至尊屠肉妃酤酒。阿兄来，盘马走，阿丈来，醉一斗。宫中夜游谁敢毁，宰相巳作破面鬼。
阳道州
作者：洪亮吉
朝代：清

阳道州，却诏书，臣州民短皆侏儒。君不见，道州爱民有如此，直谏何妨忤天子。
阿母子
作者：洪亮吉
朝代：清

阿母子，作皇帝，裹儿亦欲缘此例。君不见，太平安乐递擅朝，此时皇后躬南郊。
降王长
作者：洪亮吉
朝代：清

唐李煜，蜀孟昶。可惜覆国迟，不作降王长。
除三害
作者：洪亮吉
朝代：清

禾兮芃芃，稷兮翼翼。父老不乐，仰天太息。长跪告父老，父老究何苦。父老不苦长桥之蛟，与南山之猛虎。父老慎勿悲，山有虎兮虎可摧，水有蛟兮蛟可挥。儿不读书儿身何为。儿读书，读书不忘始。少慕奋身，十年侠士。长慕事亲，十年孝子。儿读书，读书不近名。儿为良臣兮，天王圣明。儿为忠臣兮，谗人衅成。
飞渡江
作者：洪亮吉
朝代：清

前扬帆，后执柁，南人仓皇北人坐。桡居前，楫居左，岸军愁呼水军卧。城门开，降帆来，七万骑，全军回。当时若听王浑指，北兵安得飞至此。
马争栈
作者：洪亮吉
朝代：清

二羊五马，扰及天下。马争栈，羊脱缰。羊已屠，马亦亡。
马同槽
作者：洪亮吉
朝代：清

声嘈嘈，马腾槽。火炎炎，龙上天。去年秉黄钺，今年加九锡。龙旗十二旒，天子在顷刻。桃花源，武陵船。问魏与晋何茫然。
骊山泉
作者：洪亮吉
朝代：清

周骊山，烽火扬；唐骊山，泉水香。一水一火，国祚颠簸。如何骊山，两值女祸。
鬼董狐
作者：洪亮吉
朝代：清

鬼董狐，事何略，天地茫茫总初觉。元凯谁蟒而攫，元海谁鳞而跃。敦与温，重笔削。君不见，枋头既败史笔诬，定论只有鬼董狐。
鱼鳖桥
作者：洪亮吉
朝代：清

高句丽，乃是河伯之甥。赤乌子，精诚贯日日倒戈。河伯乃遣鱼鳖为填河。鱼耶鳖耶，今日济我。犬耶豕耶，昔日饲我。
龙虎争
作者：洪亮吉
朝代：清

虎皇皇，北来牵两狼。南飞值龙龙角张。洛中硕鼠尺二长。莫打虎，打虎先伤龙，龙鳞十十五五。莫打鼠，打鼠已惊犬，犬声欲闻数武。雄鸡默，雌鸡啼，大马死小马饥。
凄凉调·词纪近事，失于平质。盖时方头会箕敛，沿门挨户，无能免者；故不觉其言之直也
作者：洪繻
朝代：清

何来轣辘！凄凉甚，人人似坐刀镞。不胜蒿目，谋生计尽，或歌或哭！洋氛怎恶，更沿户咆哮怒蹴。好无情，天魔部曲，者辈果鱼肉。试看城村路，老幼号咷，孰堪敲扑！市场最苦，到如今，局翻棋覆。莫忆当年，想黄金都填壑谷！谩逋逃，已是家家上簿录！
经生歌
作者：焦袁熹
朝代：清

蹄涔之水，不生沦涟。覆篑之山，那有云烟？章句微细，必无豪贤。可哀哉！说经铿铿，乃毕吾之馀生。
蒺藜
作者：焦袁熹
朝代：清

爰有蒺藜，树之中庭。日月几何，维叶青青。青青之叶，不可采撷。凌彼嘉卉，自以为杰。念汝非种，亦天所生。怜而勿锄，乃伤我于行。呜呼！畴昔之日，有一溉之德。不以为德，肆为残贼。蒺藜蒺藜，谁其树之？于汝勿尤，怛焉自思。
九秋吟 浪淘沙 其四 秋感
作者：熊琏
朝代：清

身世悟蜉蝣。岁岁惊秋。蕉心易冷藕丝抽。无雨无风都凄切，况是飕飕。催白少年头。第一穷愁。苍山不改水长流。滚滚浮生如梦里，驹隙弥留。
题冒芥原先生编年图录八阕 减字木兰花 其三 萱闱侍疾
作者：熊琏
朝代：清

蓼莪堪痛。榻畔雁行形影共。血是鹃啼。肠断灵萱欲悴时。何曾解带。报答劬劳刚一载。回忆心酸。长夜西风阵阵寒。
题冒芥原先生编年图录八阕 更漏子 其一 雪窗夜课
作者：熊琏
朝代：清

夜窗虚，严训督。膝畔依依课读。添活火，袅炉烟。宵深未许眠。竹频敲，风乍咽。阁外乱飘琼屑。灯影碧，纸声酸。翻书呵手寒。
题冒芥原先生编年图录八阕 浪淘沙 其八 藐孤受托
作者：熊琏
朝代：清

榻畔记叮咛。字字凄清。遗孤付托任非轻。累世宗祧香火系，一脉相承。念念孔怀情。死者如生。白头犹自抚零丁。克尽友慈原是孝，永慰幽冥。
题冒芥原先生编年图录八阕 清平乐 其二 泮水芹香
作者：熊琏
朝代：清

文坛劲敌。总角花生笔。短短春衫垂柳色。两袖芹香应滴。桃花马上扬鞭。高楼卷尽珠帘。偕问谁家玉树，篁宫第一青年。
题冒芥原先生编年图录八阕 点绛唇 其五 秀水亲迎
作者：熊琏
朝代：清

月满良宵，楼高秀水香尘绕。凤箫缥缈。咫尺仙车到。寸草同心，未得春晖照。伤怀抱。思亲梦杳。泪滴鸳帷晓。
题霁峰园十八景 减字木兰花 其五 夕槛波光
作者：熊琏
朝代：清

凉亭近水。槛外红桥横晓翠。满壁波光。卷上珠帘对夕阳。风来闪闪，画出苍茫浑一片。徒倚何人。薄暮高歌响入云。
题霁峰园十八景 朝中措 其六 湘阁烟波
作者：熊琏
朝代：清

图书四壁画苍茫。满室蕙兰香。试把虚窗洞启，波光倒浸天光。阑干曲曲，晴霞片片，点染斜阳。烟际数声渔笛，此身疑在潇湘。
题霁峰园十八景 浪淘沙 其八 平台擪笛
作者：熊琏
朝代：清

极望总玲珑。似在云峰。横吹一曲月明中。片片梅花何处落，响入高空。古调许谁同。跨鹤仙翁。飘然亦欲御天风。十指寒生双袖薄，唤醒蛟龙。
题霁峰园十八景 点绛唇 其三 钟楼霜晓
作者：熊琏
朝代：清

斜月穿窗，游仙幽梦谁惊觉。霜华寒悄。花上独眠鸟。白了人头，天地何曾老。风吹杳。声声听饱。催得千家晓。
题霁峰园十八景 西江月 其一 水廊印月
作者：熊琏
朝代：清

碧沼层层皎洁，回廊处处空明。水光月影十分清。摇动玻璃千顷。镜里冰壶争爽，阶前荇藻交横。天风吹下玉箫声。人在瑶池仙境。
拟古乐府二首
作者：牛焘
朝代：清

妃呼豨，暮云飞。黄尘边塞起，征夫归未归，秋风入罗帏。入罗帏，妃呼豨。妃呼豨，乌夜啼。乌啼隐杨柳，二八醉胡姬，门前骢马嘶。骢马嘶，妃呼豨。
拟古乐府二首·其一
作者：牛焘
朝代：清

妃呼豨，暮云飞。黄尘边塞起，征夫归未归，秋风入罗帏。入罗帏，妃呼豨。
拟古乐府二首·其二
作者：牛焘
朝代：清

妃呼豨，乌夜啼。乌啼隐杨柳，二八醉胡姬，门前骢马嘶。骢马嘶，妃呼豨。
热河三十六景诗 其二十三 香远益清
作者：玄烨
朝代：清

出水涟漪。香清益远，不染偏奇。沙漠龙堆，青湖芳草，疑是谁知。移根各地参差。归何处、那分公私。楼起千层，荷占数顷，炎景相宜。
热河三十六景诗 其十八 天宇咸畅
作者：玄烨
朝代：清

通阁断霞应卜居。人烟不到丽晴虚。云叶淡巧万峰明，雁过初。宾鸿侣。鸥雨秋花遍洲屿。出水涟漪。香清益远，不染偏奇。沙漠龙堆，青湖芳草，疑是谁知。移根各地参差。归何处、那分公私。楼起千层，荷占数顷，炎景相宜。
踏莎虞美人·何梦华西湖买春图
作者：王倩
朝代：清

山黛舒颦，柳眉展喜。何郎买得春归矣。销魂亲指与婵娟。知否十年梦绕、断桥边。帘卷花梢，妆成镜里。五湖一舸差堪拟。蓬窗人影望如倦。愿化鸳鸯飞傍、总宜船。
读史杂咏十首（选四）·其一
作者：王士元
朝代：清

崔度乱，三蛹出。陈鲍乱，端委立。巧宦营营晏大夫，一语何曾及讨贼。名不列奸逆传，身不罹强项灾。才不才间我中处，传君衣钵伊谁哉。君不见汉胡广，明徐阶。
红桥游记
作者：王士祯
朝代：清

出镇淮门，循小秦淮折而北，陂岸起伏多态，竹木蓊郁，清流映带。人家多因水为园亭树石，溪塘幽窃而明瑟，颇尽四时之美。拿小艇，循河西北行，林木尽处，有桥宛然，如垂虹下饮于涧；又如丽人靓妆袨服，流照明镜中，所谓红桥也。
游人登平山堂，率至法海寺，舍舟而陆径，必出红桥下。桥四面触皆人家荷塘。六七月间，菡萏作花，香闻数里，青帘白舫，络绎如织，良谓胜游矣。予数往来北郭，必过红桥，顾而乐之。
登桥四望，忽复徘徊感叹。当哀乐之交乘于中，往往不能自喻其故。王谢冶城之语，景晏牛山之悲，今之视昔，亦有怨耶！壬寅季夏之望，与箨庵、茶村、伯玑诸子，倚歌而和之。箨庵继成一章，予以属和。
嗟乎！丝竹陶写，何必中年；山水清音，自成佳话，予与诸子聚散不恒，良会未易遘，而红桥之名，或反因诸子而得传于后世，增怀古凭吊者之徘徊感叹如予今日，未可知者。
咏史二十七首
作者：王夫之
朝代：清

箕子生传淇范，刘歆死击谷梁。叛父祇求媚莽，称天原是存商。堕泪曲江秋燕，白头小范黄花。变雅三年破斧，续骚一部怀沙。桎梏荀卿性恶，逍遥王衍无为。指鹿不迷物则，问蛙方證希夷。安世不藏父恶，南轩尽掩前羞。迁史直承尧典，紫阳曲学春秋。公主盘飧赌命，上卿片唾输头。偏是羁孤臣妾，贪他菌蟪春秋。中垒传经烧汞，东坡抗疏逃禅。梦傍昌黎床榻，炉兼万毕铜铅。信陵饮酒近内，步兵泣路驱车。赢得不知别苦，难忘聊复愁予。田丰死争官渡，鸱夷不谏夫椒。未到水穷山尽，难回坠石狂潮。凤杳扬雄拾羽，龙乖谷永探鳞。奇字詅痴万卷，危言卖绽千春。元载饥寒扫迹，苏秦车骑迎门。裹马装妻勾当，髑髅血肉乾坤。李绩逢人便杀，西巴见鹿犹怜。自让孟孙眼孔，何须武瞾金钱。泜水潍城垓下，陈仓子午褒斜。先手偏争后着，一羊不奈三叉。曹魏登坛舜禹，萧梁塔庙瞿昙。酸得不禁太苦，悟来妙在无惭。代契丹憎延广，为司马爱谯周。一线容头活计，二毛肉袒风流。肯死魔留佛种，再来鹰化鸠啼。借问邦昌伪相，何如任永淫妻。方寸止知老母，始终唯报韩王。家鹜尽供玉馔，元禽长寄雕梁。魏篡陈思堕泪，晋亡谢客挥戈。夺嫡封侯愿力，顽民义士风波。孝逸妆台授钺，崔生穹帐修文。临镜妖狐国史，擭阑鹦鹉将军。郗鉴生怜逆子，沈充死愧贤孙。桂蠹何伤芳树，兰芽不染滫根。着面维州黑子，还魂免役青蚨。皮砌只争燖揉，头倾忘却支吾。狄青非万人敌，韦皋亦百里才。学击鹰鹯誇俊，知音黄雀生灾。子厚县崖题壁，昌黎华岳投书。小人可使有勇，君子其蔽也愚。擒守忠如捉鳖，奉嘉王亦建瓴。流汗帆风摇橹，埋头白昼囊萤。习气齐邱说法，门头唐主参禅。圆顶方袍天子，黄扉紫阁神仙。家法销兵杯酒，朝章决狱风波。无信人言采苦，其则不远伐柯。蟋蟀消归秋壑，鹦？生受思陵。几队吟虫语鸟，一抔秋州冬青。乍可黄冠归宋，羞将白血殉元。蜜蘖不争甜苦，猿虫各有精魂。
咏史二十七首·其二十六
作者：王夫之
朝代：清

蟋蟀消归秋壑，鹦？生受思陵。几队吟虫语鸟，一抔秋州冬青。
枯鱼过河泣
作者：王夫之
朝代：清

笼中鸭，声唈唈。水中鸭，游濈濈。谓水中鸭，何妨分我以馀湿。越王尝吴溲，宫中皆含蕺。汉有张良楚项伯，泾清渭浊皆吞吸。凤凰餐竹花，桑扈啄场粒，嗟尔唼唼今何及。君不见枯鱼过河泣，胡不早淤浊水学鳅鳛。
清平乐咏雨
作者：王夫之
朝代：清

归禽响暝，隔断南枝径。不管垂杨珠泪进，滴碎荷声千顷。随波赚杀鱼儿，浮萍乍满清池。谁信碧云深处，夕阳仍在天涯？
管大兄弓伯挽歌二首
作者：王夫之
朝代：清

薤上露，光油油，日出曈曈，其光易收，乐日之匿得久留。将何奉，奉咿嚘。室有妇，膝有儿。儿为父，妇为师。夔夔终日夕，鸡鸣晨起以奉之。妇步亦步，妇趋亦趋，伛伛偻偻，为儿觅肥腴。如何令死心怦摧，姝姝媚媚，眉不得开，将此悲君胡当哉。日已匿，阴已霾，轶云霓，足徘徊，露晞朝阳乐无涯。蒿里谁家地，不在蒸江上。不在湘潭城，不在苍梧黄茅瘴。祝融为盖，白石为舆，安安缓缓驾輀车。挽人勿諠，听我唱言。魂归湛湛之青天，形返茸茸之墓田。鼓毋怒，笛毋悲，庸夫不骂鬼，世间何用庸夫为。以尔笑骂代痛哭，鸺鹠乾鹊齐上屋。主人弃屋返青山，庸夫他家觅酒肉。我有酒，不酬黄泉将润庸夫口。肥牛十脔醇醪三斗，辘辘轴轴狂鼓庸夫死奔走，黄泉之人应拍手。
一络索二首
作者：王时翔
朝代：清

青粉墙头榆荚。更交梧叶。湖山石后小房栊，见背影、珠裙褶。知是怎生纤颊。但闻轻屧。茸茸芳草暮烟深，乱扑着、双黄蝶。双扇题诗愁别意。碧筠新制。几年风雨泣湘江，染尽了、斑斑泪。误纳佳人袖里。怕添憔悴。索还未许但须藏，慎莫展、相思字。
一络索二首·其一
作者：王时翔
朝代：清

青粉墙头榆荚。更交梧叶。湖山石后小房栊，见背影、珠裙褶。知是怎生纤颊。但闻轻屧。茸茸芳草暮烟深，乱扑着、双黄蝶。
临江仙七首·其一
作者：王时翔
朝代：清

柳径低迷画阁，萍池倒映红阑。石榴一朵照香鬟。眼波生细缬，眉月锁轻弯。展卷乍临乌儿，拂尘旋试麋丸。戏搴蕉叶代鱼笺。玉纤书格美，雪腕钏光寒。
卖花声二首
作者：王时翔
朝代：清

晚镜倦临妆。只坐熏香。是谁蝶梦绕回廊。窥见露寒花有恨，玉泪盈眶。何似淡相忘。不要思量。针儿难透线儿长。渺渺茫茫天一角，隔了疏窗。却立看梳妆。暗惹衣香。下楼携手坐西廊。良会乍圆光怕别，袖掩啼眶。是处最难忘。那不思量。路儿争比意儿长。判把勤勤心一片，抛与璚窗。
卖花声二首·其一
作者：王时翔
朝代：清

晚镜倦临妆。只坐熏香。是谁蝶梦绕回廊。窥见露寒花有恨，玉泪盈眶。何似淡相忘。不要思量。针儿难透线儿长。渺渺茫茫天一角，隔了疏窗。
卖花声二首·其二
作者：王时翔
朝代：清

却立看梳妆。暗惹衣香。下楼携手坐西廊。良会乍圆光怕别，袖掩啼眶。是处最难忘。那不思量。路儿争比意儿长。判把勤勤心一片，抛与璚窗。
南浦三首·其三
作者：王时翔
朝代：清

银瓶绠绝，看沉沉、金井一何深。重忆海棠天气，双燕舞春林。花底分飞无奈，有晓风、暮雨伴孤吟。似清猿独唤，断鸿高唳，谁肯和哀音。多谢何颙好佛，掩金经、忽起化身心。约略调铅吮粉，拂袖写离襟。若是玉台真作，较情深、意不在同衾。算不如相见，泥他帘下诉瑶琴。
念奴娇三首
作者：王时翔
朝代：清

元和天子，命裴公秉钺，蔡州重复。从事为辞持大体，君相同心实录。雪夜微勤，何须妇女，含泪深宫渎。真堪一噱，竟将石换和璞。犹赖陈守遥临，镌韩削段，洗去前朝俗。千载文章多定论，不比兴亡翻覆。拂拭残碑，摩挲往迹，雨蚀苔痕绿。题诗未敢，玉溪高唱难续。宿酲微倦，又鞭丝低拂，草头晞露。牛背村童相借问，云是刘伶之墓。一颂空传，长埋终此，落叶飘乾土。酒难重到，锦囊消受奇句。应是遗恨生前，衔杯未足，冷荒墩谁诉。寄语闺人休苦谏，我亦醉中寻趣。风物东吴，黄柑紫蟹，缸面清香度。玉骢归近，糟床及早勤注。危冈立马，是草庐遗址，卧龙曾伏。鱼水君臣三顾处，雄略数言而足。莹雪雕戈，摩天巨刃，计让纶巾独。吞吴灭魏，惜哉此志空蓄。还更展眺低回，斜阳秋草，引我临风哭。梁父谁吟闻短笛，剩有村儿来牧。拂袖风尘，携锄烟雨，待作高眠熟。五湖东指，碧云深锁茆屋。
念奴娇三首·其一
作者：王时翔
朝代：清

元和天子，命裴公秉钺，蔡州重复。从事为辞持大体，君相同心实录。雪夜微勤，何须妇女，含泪深宫渎。真堪一噱，竟将石换和璞。犹赖陈守遥临，镌韩削段，洗去前朝俗。千载文章多定论，不比兴亡翻覆。拂拭残碑，摩挲往迹，雨蚀苔痕绿。题诗未敢，玉溪高唱难续。
念奴娇三首·其三
作者：王时翔
朝代：清

危冈立马，是草庐遗址，卧龙曾伏。鱼水君臣三顾处，雄略数言而足。莹雪雕戈，摩天巨刃，计让纶巾独。吞吴灭魏，惜哉此志空蓄。还更展眺低回，斜阳秋草，引我临风哭。梁父谁吟闻短笛，剩有村儿来牧。拂袖风尘，携锄烟雨，待作高眠熟。五湖东指，碧云深锁茆屋。
念奴娇三首·其二
作者：王时翔
朝代：清

宿酲微倦，又鞭丝低拂，草头晞露。牛背村童相借问，云是刘伶之墓。一颂空传，长埋终此，落叶飘乾土。酒难重到，锦囊消受奇句。应是遗恨生前，衔杯未足，冷荒墩谁诉。寄语闺人休苦谏，我亦醉中寻趣。风物东吴，黄柑紫蟹，缸面清香度。玉骢归近，糟床及早勤注。
惜余春慢二首
作者：王时翔
朝代：清

缃叶多阴，丹萍早熟，谁赠满笼珍果。尝齐玉版，弄斗金丸，匀圆写来愁破。邀取花外中仙，佳梦同传，丽词相和。任华林芳景，瑛盘荣宴，故应无我。春院静、小坼琼莩，轻流星耀，莺嘴隔枝衔堕。多情温尉，应忆曩游，斗帐红珠双颗。匀染胭脂，镜中一点猩唇，微微芳唾。更香丝挽就，自折阶前花朵。碾瓦成沙，填波架屋，无复昔王亭槛。疏烟淡抹，小雨微濛，野花向人低糁。休问枚叔邹生，七发徒存，一书空感。便雪台赋冷，鸣皋歌歇，尽增凄黯。还记起、西蜀才人，文园病客，曾也曳裾观览。淹留未遇，著就雄篇，忽动茂陵追念。而我来游，自怜零落栖迟，萧然琴剑。仗东风有力，吹断青衫泪点。
惜余春慢二首·其一
作者：王时翔
朝代：清

缃叶多阴，丹萍早熟，谁赠满笼珍果。尝齐玉版，弄斗金丸，匀圆写来愁破。邀取花外中仙，佳梦同传，丽词相和。任华林芳景，瑛盘荣宴，故应无我。春院静、小坼琼莩，轻流星耀，莺嘴隔枝衔堕。多情温尉，应忆曩游，斗帐红珠双颗。匀染胭脂，镜中一点猩唇，微微芳唾。更香丝挽就，自折阶前花朵。
惜余春慢二首·其二
作者：王时翔
朝代：清

碾瓦成沙，填波架屋，无复昔王亭槛。疏烟淡抹，小雨微濛，野花向人低糁。休问枚叔邹生，七发徒存，一书空感。便雪台赋冷，鸣皋歌歇，尽增凄黯。还记起、西蜀才人，文园病客，曾也曳裾观览。淹留未遇，著就雄篇，忽动茂陵追念。而我来游，自怜零落栖迟，萧然琴剑。仗东风有力，吹断青衫泪点。
感皇恩二首
作者：王时翔
朝代：清

寒色乱昏鸦，小窗人醉。袖捧金钗拥衣睡。几条凉月，闲共碧笼烟细。醒时眠不得、还重起。旧梦已遥，后欢难继。一点真诚感郎意。倚屏无语，残灯落灺红碎。只将鸳锦带、揩双泪。小阁俛澄湾，水窗低挂。团扇纱裙坐良夜。荷风消暑，叶叶清香无价。月明星影淡、银河泻。玉体易凉，冰肌生粟。的皪真珠露流乍。兰房深靓，背壁烛花将谢。被轻珍簟滑、金钩下。
感皇恩二首·其一
作者：王时翔
朝代：清

寒色乱昏鸦，小窗人醉。袖捧金钗拥衣睡。几条凉月，闲共碧笼烟细。醒时眠不得、还重起。旧梦已遥，后欢难继。一点真诚感郎意。倚屏无语，残灯落灺红碎。只将鸳锦带、揩双泪。
感皇恩二首·其二
作者：王时翔
朝代：清

小阁俛澄湾，水窗低挂。团扇纱裙坐良夜。荷风消暑，叶叶清香无价。月明星影淡、银河泻。玉体易凉，冰肌生粟。的皪真珠露流乍。兰房深靓，背壁烛花将谢。被轻珍簟滑、金钩下。
更漏子二首
作者：王时翔
朝代：清

碎萍青，圆荇碧。舒翅蜻蜓斜立。梧叶雨，藕花风。水窗三面通。是何人，当槛倚。随意淡妆偏丽。衫白伫，鬓乌丝。红榴短短枝。紫鸾双，青凤两。缥缈碧城云上。兰气近，王光分。同披绿柳匀。蓬莱路。三千阻。留下清风一树。天似水，月如霜。人间奈夜长。
更漏子二首·其一
作者：王时翔
朝代：清

碎萍青，圆荇碧。舒翅蜻蜓斜立。梧叶雨，藕花风。水窗三面通。是何人，当槛倚。随意淡妆偏丽。衫白伫，鬓乌丝。红榴短短枝。
更漏子二首·其二
作者：王时翔
朝代：清

紫鸾双，青凤两。缥缈碧城云上。兰气近，王光分。同披绿柳匀。蓬莱路。三千阻。留下清风一树。天似水，月如霜。人间奈夜长。
荷叶杯八首
作者：王时翔
朝代：清

花浦。翠烟香雨。吴女。听吹箫。细蛾攒绿倚轻桨。闲想。背红桥。拍水。彩鸳惊起。花里。见欢时。两舟相并弄溪碧。风逆。得归迟。天半。砰雷激电。龙见。黑云中。打篷疏雨送凉到。又早。火轮红。舟舣。白莲塘里。一醉。碧筒香。夕阳斜系柳阴下。飘洒。水风凉。凉惬。雨珠风叶。香靥。碧绡衣。并栖鸂鶒各偷眼。惊散。又双飞。转棹。晚风残照。归好。趁新凉。折来花朵叶儿盖。刚载。一船香。曾记绿杨庭院。一见。方寸结丁香。弯弯眉黛眼长长。闲里细思量。欲问新来消息。难得。怨句在无题。夜来愁绪对红梨。斜月过花西。
荷叶杯八首·其一
作者：王时翔
朝代：清

花浦。翠烟香雨。吴女。听吹箫。细蛾攒绿倚轻桨。闲想。背红桥。
荷叶杯八首·其三
作者：王时翔
朝代：清

天半。砰雷激电。龙见。黑云中。打篷疏雨送凉到。又早。火轮红。
荷叶杯八首·其二
作者：王时翔
朝代：清

拍水。彩鸳惊起。花里。见欢时。两舟相并弄溪碧。风逆。得归迟。
荷叶杯八首·其五
作者：王时翔
朝代：清

凉惬。雨珠风叶。香靥。碧绡衣。并栖鸂鶒各偷眼。惊散。又双飞。
荷叶杯八首·其六
作者：王时翔
朝代：清

转棹。晚风残照。归好。趁新凉。折来花朵叶儿盖。刚载。一船香。
荷叶杯八首·其四
作者：王时翔
朝代：清

舟舣。白莲塘里。一醉。碧筒香。夕阳斜系柳阴下。飘洒。水风凉。
陌上花二首
作者：王时翔
朝代：清

羊车绝妙年时，照眼玉明花秀。弱态珊珊，戌削柳枝风揉。罗巾掩抑欢兰语，浅笑横波低溜。怅残阳、银杏晚鸦归处，唤人分手。喜登场、再见氍毹轻蹴，画烛交光如昼。一缕云凝，宛转唱残红豆。闻歌睹影消魂死，不忆凤裙鸾袖。任春风、十里珠帘高揭，懒重回首。谁知重得逢君，却在荒江茅屋。注眼相看，惜杀僬花悴玉。旗亭百首凄凉句，空写愁肠万曲。竟何堪、惹起风狂雨横，摧兰杀菊。故知来、决绝有情无语，呜咽啼珠簌簌。拆断连环，天也妒人心足。好风明月羞重对，此去前途未卜。这情怀，分付残春杜宇，一年年哭。
陌上花二首·其一
作者：王时翔
朝代：清

羊车绝妙年时，照眼玉明花秀。弱态珊珊，戌削柳枝风揉。罗巾掩抑欢兰语，浅笑横波低溜。怅残阳、银杏晚鸦归处，唤人分手。喜登场、再见氍毹轻蹴，画烛交光如昼。一缕云凝，宛转唱残红豆。闻歌睹影消魂死，不忆凤裙鸾袖。任春风、十里珠帘高揭，懒重回首。
陌上花二首·其二
作者：王时翔
朝代：清

谁知重得逢君，却在荒江茅屋。注眼相看，惜杀僬花悴玉。旗亭百首凄凉句，空写愁肠万曲。竟何堪、惹起风狂雨横，摧兰杀菊。故知来、决绝有情无语，呜咽啼珠簌簌。拆断连环，天也妒人心足。好风明月羞重对，此去前途未卜。这情怀，分付残春杜宇，一年年哭。
霜天哓角
作者：王时翔
朝代：清

江郎已去。留下消魂路。当日景纯何意，将彩笔、梦中与。一篇儿别赋。一篇儿恨赋。滴尽有情人泪，多应是、被伊误。
齐天乐二首
作者：王时翔
朝代：清

阴阴木叶遮深院，珠帘半钩梅雨。润入琴丝，滴开蕉卷，金兽水沉低炷。两枝琼树。趁小阁幽闲，凭肩私语。细瀹清泉，紫瓯浮雪漾花乳。为欢谁道昼永，湿云看渐散，斜照微吐。淡月黄昏，低阑薄袖，倚皱一痕金缕。画谯闻鼓。更窗下分灯，竞标新句。绣被浓熏，雾笼双彩羽。桃花扇底歌声在，凄清竟甘如许。嫩菊分秧，新篁倚粉，料理闲中心绪。萍踪偶遇。只杯酒留连，春前一度。便托深情，紫骝不系闭门处。须知非忍薄幸，两人同一恨，相对难吐。章句酸才，琵琶小技，没杀奇男侠女。此离最苦。更莫望佳期，与谐鸳侣。咽泪归来，渡头风送雨。
齐天乐二首·其一
作者：王时翔
朝代：清

阴阴木叶遮深院，珠帘半钩梅雨。润入琴丝，滴开蕉卷，金兽水沉低炷。两枝琼树。趁小阁幽闲，凭肩私语。细瀹清泉，紫瓯浮雪漾花乳。为欢谁道昼永，湿云看渐散，斜照微吐。淡月黄昏，低阑薄袖，倚皱一痕金缕。画谯闻鼓。更窗下分灯，竞标新句。绣被浓熏，雾笼双彩羽。
齐天乐二首·其二
作者：王时翔
朝代：清

桃花扇底歌声在，凄清竟甘如许。嫩菊分秧，新篁倚粉，料理闲中心绪。萍踪偶遇。只杯酒留连，春前一度。便托深情，紫骝不系闭门处。须知非忍薄幸，两人同一恨，相对难吐。章句酸才，琵琶小技，没杀奇男侠女。此离最苦。更莫望佳期，与谐鸳侣。咽泪归来，渡头风送雨。
短歌行
作者：王焜
朝代：清

亲交莫绝，秉烛莫灭。来日孔怀，如何易别。营营百年，万虑难捐。在乐滋忧，当歌慨然。人生如蚕，食桑于野。桑少防饥，桑多防泻。茧成自殉，竟何为者？我欲终此曲，挥泪不能长。白头莫照镜，照镜悲流光。
梅影·皋谟叔作客吴门，填词见寄，末云：“行尽金阊今日路，到处人，能吟尔，当年句。”讽咏之下，别有枨触，漫成长调一首，用志我憾，非以奉酬也
作者：王策
朝代：清

暮冬前。正颠风断渡，谁递到，双鱼信，半幅红笺。小展银钩妙楷，相思句、遥破愁颜。道海畔穷栖，只身休叹；酒边私咏，众口交传。薄命生涯，分他日、青蝇相吊，是何人、偏从文字通缘。真奇事，便前言戏我，且信为然。当年。清狂惯也，曾梧苑花洲，赋粉吟铅。秋叶閒题，春巾浪墨，吹到梳妆阁外，有个人怜。历历心情堪忆处，都做丹枫残雨白杨烟。几番自想，今生知己，不在人间。也拚把、长笺短草，一齐交付，湘江波下，青冢堆边。一事无成，寸心灰矣，恁雕虫、何足齿时贤。况豪说辛苏，腻称周柳，怕纷纷耳食，阿谁真识媸妍。除非是、谢娘能再世，鲍妹未生天。粉评脂赞箫楼里，方才宽得愁煎。纵少年场上，新吾可乐；奈相思树底，昔梦难圆。一纸来书，羞认做、忘忧萱草，生挑起、十载伤心泪更涟。待把樊川旧话，从新谱入哀弦。
泸江月·落花
作者：王策
朝代：清

竟纷纷去也，千枝万片，送尽韶光。亭台一碧无红影，春痕在、篱脚溪旁。翠袖抛家，青衫失路，人间此恨同长。开时多态，落处恁颠狂。叹仙魂、飘向何方。零烟残月里，仗骚人彩笔，招入诗囊。小别经时，重逢隔岁，东风流水两茫茫。凭栏处，一双燕子，满地斜阳。晚枝犹带馀芳。徐娘已老，半面那成妆。开帘拟放飞红入，游丝懒，不度罗窗。拾向苔阴，葬来钿合，可能冢并鸳鸯。秋千坼后，触目总凄凉。任莺魂、蝶梦悠飏。漫将消息问，怕五更欲去，三月全荒。少女无恩，东君善妒，天涯是处哭文章。朝来看，青青野草，又满横塘。
添字莺啼序·金华城下吊前开府朱公用吴梦窗韵
作者：王策
朝代：清

自来宝婺天险，控闽关粤户。落帆近、八咏楼边，烟起乱山日暮。正野乌、如啼似哭，哀声聒遍江头树。叹荒凉满眼，古城冷云堆絮。却忆前朝运尽，动地捲、暗尘征雾。黑云都、铁骑临江，火荼千队红素。倚长剑、天回紫电；攒绣铠、霜明金缕。压双溪，一片刀光，惊鸥泣鹭。淮南开府。百战归来，破家团一旅。明月下、椎牛飨士，洒血婴城，炮激红珠，箭飞白雨。梯冲舞合，蚍蜉援断，汤池铁嶂终何用，忽长鲸、蹴浪飞空渡。兜鍪掷去，薪楼风捲朱殷，百口一时焦土。而今城下，战垒销残，剩败芦折苧。且莫问、初平庙貌，帝女仙踪，铁岭琴书，绣川歌舞。但携杯酒，赤松山畔，细寻断簇呼皋复，写招魂、些付鹍弦柱。不知天上英灵，被发骑龙，暂时下否。
童谣
作者：王苍璧
朝代：清

赈饥民，吏胥饱，饥民泣，吏胥恼。吏胥勿恼尔当喜，官府明朝粜官米。
点绛唇饯春
作者：王鹏运
朝代：清

抛尽榆钱，依然难买春光驻。依春无语，肠断春归路。春去能来，人去能来否？长亭暮，乱山无数。只有鹃声苦。
孤儿行
作者：田茂遇
朝代：清

孤儿啼声何凄然！问汝啼何为，长跪答言：父为南海太守，居官清廉，不枉取一钱。鸣驺吹角，大吏巡边，前导到部势喧然。晨报谒不得前，夕报谒不得前。急从贩缯者，贳缣百联。献之幕府大不欢。曰此邦旧有百斛珍珠船。大吏朝去境，夕拜笺。守此海邦，另择名贤。乌白鹭黑，上下茫然。父羁南海不得旋，客死归黄泉。儿负嫠母，跋涉山川。乞食路间，望见大吏，鸣驺吹角仍巡边。猗嗟父骨归何年！
缲车辞
作者：田雯
朝代：清

朝饲蚕，暮饲蚕，桑树叶大蚕眠三。初长如蚁今成茧，乙乙上簇黄白满，缲车咿轧风中转。女十五，当户织。桃夭期，闻消息。帘幕半垂双燕飞，打叠新缣作嫁衣。
云台画
作者：申涵昐
朝代：清

云台画，黜椒房，椒房庸何伤？君不见，麒麟阁上将军光！
佛骨表
作者：申涵昐
朝代：清

欲佞佛，及于骨。然顶焚指，意在获福。谓可不死邪，佛如不死那得骨？
铜雀台
作者：申涵昐
朝代：清

铜雀台，分香履，一代雄风长已矣。台上月明，台下流水。
履霜操
作者：盛锦
朝代：清

霜皑皑兮泸之浒，儿弗履兮，畏我父母。儿身载寒兮，儿心载苦。儿心兮父心，儿身兮母身。寒兮苦兮，实伤我亲。儿罪兮莫逭，亲心兮可转。俟日出而回光兮，履霜亦暧。
咏史乐府十二章·乘船戒
作者：程盛修
朝代：清

从桥安，乘船危，千金之子坐不垂。莫踬于山踬于垤，举步何必非崄巇。晓人言，真可听，君不骄，臣不佞。霸陵西驰骋六飞，谏草能教马首回。
咏史乐府十二章·市价对
作者：程盛修
朝代：清

臣近市，识贵贱。我后知不知，胡不采衢谚。临淄十万生齿多，家家粥踊可奈何。踊之价，浮于屦，不喔咻，谁歌舞。仁人一言省于刑，顿教亿兆无诅声。修德更不诛祝史，海岱千秋思晏子。
咏史乐府十二章·撤屏悟
作者：程盛修
朝代：清

屏风新，画美人，美人颜色倾国姿，君王顾之情可移。情可移，即可误，贤臣献规君顿悟。不见精勤纳谏唐太宗，不画蛾眉书奏疏。
咏史乐府十二章·观镫谏
作者：程盛修
朝代：清

乾元楼，瞩神京，乐熙攘，庆太平。太平有象张镫宴，君乐须教民乐遍。焉得绮罗筵前千万镫，照见九州蔀屋鹄鸠形。
咏史乐府十二章·辟戟诤
作者：程盛修
朝代：清

东方生，能直谏。守法度，黜靡曼。何物卖珠儿，敢容宣室宴。辟戟陈词意气雄，侃侃尚有先臣风。不见申屠嘉坐丞相府，执法犹能困邓通。
咏史·其二
作者：章学诚
朝代：清

大鹏一嘘而回溟渤之盈涸，黄鹄再举而知天地之方圆。世人碌碌争界于触蛮之内，大人独立乃能持变化之权。文弊道散，庄生狂言。飞腾缥缈，宇宙无痕。天之滨，江之濆。有怪物，不可驯。北极羁翎南沈鳞，风雷变化成一身。已矣哉，陋儒日齧章句训诂何足询。
咏史·其二
作者：章学诚
朝代：清

大鹏一嘘而回溟渤之盈涸，黄鹄再举而知天地之方圆。世人碌碌争界于触蛮之内，大人独立乃能持变化之权。文弊道散，庄生狂言。飞腾缥缈，宇宙无痕。天之滨，江之濆。有怪物，不可驯。北极羁翎南沈鳞，风雷变化成一身。已矣哉，陋儒日齧章句训诂何足询。大道如天，不著言诠。摩扃揣钥不可问，使我拔剑四顾心茫然。欲附高飞鹄，大风吹南而反北。欲骑长鲸鱼，惊浪骇汗如流珠。金门青琐佩玉琚，山斋茅屋闻读书。鹏图鴳笑各有志，昂然七尺将何如。登高山而望远海，乃见百川清浊纡疾之不同。八方殊风雨，安能顿使贤愚臭味之交通。或山而樵，或水而渔，独抱千古意，不可以杂居。春风东来入千家，桃李参差齐作花。一垄万木殊根荄，山高岩岩水无涯。仰看鸟高飞，再翱复再翔。养雏三十年，羽翼成文章。羽翼成文章，壮士胡为嗟嗟戚戚徒心伤。珍食盈案，咽不暇尝。拔剑出门，我马玄黄。壮心崛强，不肯伤悲。风吹棠梨，春日迟迟。上览高山松柏之苍苍，下俯黄河流水之滂滂。中有孤客徬徨而踯局，不觉潸焉泣涕之沾裳。
咏史·其四
作者：章学诚
朝代：清

仰看鸟高飞，再翱复再翔。养雏三十年，羽翼成文章。羽翼成文章，壮士胡为嗟嗟戚戚徒心伤。珍食盈案，咽不暇尝。拔剑出门，我马玄黄。壮心崛强，不肯伤悲。风吹棠梨，春日迟迟。上览高山松柏之苍苍，下俯黄河流水之滂滂。中有孤客徬徨而踯局，不觉潸焉泣涕之沾裳。
庆春宫二首
作者：端木埰
朝代：清

红孕庭柯，青含堤柳，北堂残雪都消。细数番风，商量春色，二分刚到花朝。雅人深致，趁佳日，良朋更邀。朅来旧侣，中仙词笔，太白吟豪。虚窗静俯平皋，绕郭溪山，苍翠堪招。晴光冉冉，野田生菜初挑。古槐垂阴，又春色，新添嫩条。斜阳归去，更把清尊，香醉黄娇。澄碧销云，空青耀彩，一轮高揭重霄。清入虚襟，明如素抱，皎然尘念都消。静聆更漏，渐搀入，高风树梢。闲庭深伫。如水清晖，相对终宵。当年报国焦劳，臣节光明，天日同昭。帘外秋光，云边夜色，也曾看月无憀。绕阶行处，听秋蟀，瑶琴倦调。千秋如见，今月曾经，照影征袍。
庆春宫二首·其一
作者：端木埰
朝代：清

红孕庭柯，青含堤柳，北堂残雪都消。细数番风，商量春色，二分刚到花朝。雅人深致，趁佳日，良朋更邀。朅来旧侣，中仙词笔，太白吟豪。虚窗静俯平皋，绕郭溪山，苍翠堪招。晴光冉冉，野田生菜初挑。古槐垂阴，又春色，新添嫩条。斜阳归去，更把清尊，香醉黄娇。
庆春宫二首·其二
作者：端木埰
朝代：清

澄碧销云，空青耀彩，一轮高揭重霄。清入虚襟，明如素抱，皎然尘念都消。静聆更漏，渐搀入，高风树梢。闲庭深伫。如水清晖，相对终宵。当年报国焦劳，臣节光明，天日同昭。帘外秋光，云边夜色，也曾看月无憀。绕阶行处，听秋蟀，瑶琴倦调。千秋如见，今月曾经，照影征袍。
念奴娇四首
作者：端木埰
朝代：清

伤哉贫也，教人世多少，须眉无颜色。留得乾坤清气在，输与茅檐弱息。玉琢心坚，金将胆铸，岂守凡情迫。寒泉深处，定知含笑相即。从此身作完人，心无遗憾，也终全清白。几辈峨冠方讲学，都被金夫沈溺。荆布家风，蓬蒿生长，那藉诗书力。管彤熴耀。远哉丰镐遗泽。清标玉立，况门高通德，齿当强仕。翠阴庭槐绵世泽。鸣凤丹山万里。奉笔中台，分麾上路，指顾风云起。出其余绪，足当吾辈千亿。漫惜哀乐中年，休论丝竹，文字堪娱戏。叹老嗟悲浑未合，词组为君介祉。吏部精勤，希文忧乐，好作他山砥。烟波带笠，功成徐遂初志。氛眠催暝，想阴阴一片，水村山郭。为忆荒园篱落静，酝酿古梅新萼。峭冷侵帷，晴阳敛树，坐觉鹴裘薄。旅愁如结，最宜同釂杯杓。输与卧雪袁安，衡门悄掩，选韵闲中乐。我亦豪情同访戴，剡水高怀如昨。拟撰良辰，远招胜侣，芳酒开朱阁。瓣香前哲。篴声重倚飞鹤。水天一碧，蔼清芬遍满，大千世界。凉翠嫣红相媚妩，任是黄筌难画。赤日炎歊，黄尘浊污，屏出香天外。休夸解语，镇宜无语相对。此际宜有灵仙，铢衣玉佩，宛向中央在。我欲招携尘外侣，独夜停琴静待。月晓风清，帘空簟冷，净绿菡潇洒，刺舟花底。饱餐露珠千琲。
念奴娇四首·其一
作者：端木埰
朝代：清

伤哉贫也，教人世多少，须眉无颜色。留得乾坤清气在，输与茅檐弱息。玉琢心坚，金将胆铸，岂守凡情迫。寒泉深处，定知含笑相即。从此身作完人，心无遗憾，也终全清白。几辈峨冠方讲学，都被金夫沈溺。荆布家风，蓬蒿生长，那藉诗书力。管彤熴耀。远哉丰镐遗泽。
念奴娇四首·其三
作者：端木埰
朝代：清

氛眠催暝，想阴阴一片，水村山郭。为忆荒园篱落静，酝酿古梅新萼。峭冷侵帷，晴阳敛树，坐觉鹴裘薄。旅愁如结，最宜同釂杯杓。输与卧雪袁安，衡门悄掩，选韵闲中乐。我亦豪情同访戴，剡水高怀如昨。拟撰良辰，远招胜侣，芳酒开朱阁。瓣香前哲。篴声重倚飞鹤。
念奴娇四首·其二
作者：端木埰
朝代：清

清标玉立，况门高通德，齿当强仕。翠阴庭槐绵世泽。鸣凤丹山万里。奉笔中台，分麾上路，指顾风云起。出其余绪，足当吾辈千亿。漫惜哀乐中年，休论丝竹，文字堪娱戏。叹老嗟悲浑未合，词组为君介祉。吏部精勤，希文忧乐，好作他山砥。烟波带笠，功成徐遂初志。
念奴娇四首·其四
作者：端木埰
朝代：清

水天一碧，蔼清芬遍满，大千世界。凉翠嫣红相媚妩，任是黄筌难画。赤日炎歊，黄尘浊污，屏出香天外。休夸解语，镇宜无语相对。此际宜有灵仙，铢衣玉佩，宛向中央在。我欲招携尘外侣，独夜停琴静待。月晓风清，帘空簟冷，净绿菡潇洒，刺舟花底。饱餐露珠千琲。
惜红衣二首
作者：端木埰
朝代：清

树冷斜阳，阶旋陨箨，最怜秋色。造访良朋，新知待奇析。垆头贯酒，更邂逅高阳词客。将夕。还迓老彭，学旗亭画壁。新尊与絜。旧谱重翻，清歌韵金石。周姜既往，古乐渺难识。待焫办香同拜，欲拟令辰出重择。念故乡秋潦，愁煞集鸿中泽。座拥牟尼，舟乘太乙，妙香清福。为问前因，由来是仙佛。离尘上品，怜浊世无端沦辱。幽独。红盖素馨，称灵均奇服。银塘泻影，璚露流甘，伊人正如玉。孤芳自远，极浦晚烟绿。为问此生知己，但有畹兰修竹。共一汀凉月，祛尽俗尘千斛。
惜红衣二首·其一
作者：端木埰
朝代：清

树冷斜阳，阶旋陨箨，最怜秋色。造访良朋，新知待奇析。垆头贯酒，更邂逅高阳词客。将夕。还迓老彭，学旗亭画壁。新尊与絜。旧谱重翻，清歌韵金石。周姜既往，古乐渺难识。待焫办香同拜，欲拟令辰出重择。念故乡秋潦，愁煞集鸿中泽。
惜红衣二首·其二
作者：端木埰
朝代：清

座拥牟尼，舟乘太乙，妙香清福。为问前因，由来是仙佛。离尘上品，怜浊世无端沦辱。幽独。红盖素馨，称灵均奇服。银塘泻影，璚露流甘，伊人正如玉。孤芳自远，极浦晚烟绿。为问此生知己，但有畹兰修竹。共一汀凉月，祛尽俗尘千斛。
扫花游二首
作者：端木埰
朝代：清

晚烟翠幂，怅几日春归，剩落红如扫。断垣半绕，爱新筠腻粉，长成清筱。我道青青，却比花时更好。正幽悄，满径碧云，惟听啼鸟。春院深闭了，早谢却车尘，看花人到。露华润晓，有松香带雨，柳丝萦棹。映入晴波，恰又新萍绣沼。称游眺，衬幽蹊，更怜芳草。槿篱数折，爱取经穿林，碧痕凝暝。篆烟飏鼎，对愔愔翠幄，一帘青影。古黛连云，恰正朱阳昼永。淡炎景，看秀色染衣。襟袖生冷。风过香满径。正杜兰蘅芜。众芳争迸。正堪试茗。有清晖沁入，俗肠都净。仲蔚庭前，一任烟榛露梗。万绿屏，更眠琴月明人静。
扫花游二首·其一
作者：端木埰
朝代：清

晚烟翠幂，怅几日春归，剩落红如扫。断垣半绕，爱新筠腻粉，长成清筱。我道青青，却比花时更好。正幽悄，满径碧云，惟听啼鸟。春院深闭了，早谢却车尘，看花人到。露华润晓，有松香带雨，柳丝萦棹。映入晴波，恰又新萍绣沼。称游眺，衬幽蹊，更怜芳草。
扫花游二首·其二
作者：端木埰
朝代：清

槿篱数折，爱取经穿林，碧痕凝暝。篆烟飏鼎，对愔愔翠幄，一帘青影。古黛连云，恰正朱阳昼永。淡炎景，看秀色染衣。襟袖生冷。风过香满径。正杜兰蘅芜。众芳争迸。正堪试茗。有清晖沁入，俗肠都净。仲蔚庭前，一任烟榛露梗。万绿屏，更眠琴月明人静。
疏影三首
作者：端木埰
朝代：清

虚窗翠扑。正远风荐爽，云退空谷。浣却尘襟，相对忘言，清晖恣饮凉绿。斜阳澹入西山色，似朵朵、夫容青簇。倚画廊、把酒临风，待祓旅愁千斛。回忆平生壮志，素心共诉与，无限枨触。一样蒹葭，何处伊人，秋声渐满林麓。尊前几许缠绵意，镇写入、新词珠玉。祗自惭、才尽江郎，怎和引商高曲？中庭地白，爱翠阴悄悄，如伴凄寂。静里相看，疑有松香，天风吹堕琼瑶席。清晖荏苒将人近，正写出、秋心无迹。笑画堂、酒绿灯红，辜负天街凉色。还记絺衣挂处，半林白露下，光浸萝薜。俯拾可缘，仰涕凌虚，纤云浣尽空碧。无端隐约翻鸦点，又落叶、渐添萧起槭。定有人、起赋秋声，响答暗蛩苔隙。清晖沁骨，对一窗颢彩，凡想俱祓。天上人间，一样无尘，知心但有明月。虚窗不碍空明色，遍枕簟、澄于冰雪。卷翠帷，尽息银灯，看到漏声都歇。还怕荒鸡唱晓，渐催碧漠转，金镜西没。万籁无声，万念皆空，相思那更天末。当前一片娟娟影，摄梦想，都贵瑶阙。更洒然，凉透孤衾。又近素秋时节。
疏影三首·其一
作者：端木埰
朝代：清

虚窗翠扑。正远风荐爽，云退空谷。浣却尘襟，相对忘言，清晖恣饮凉绿。斜阳澹入西山色，似朵朵、夫容青簇。倚画廊、把酒临风，待祓旅愁千斛。回忆平生壮志，素心共诉与，无限枨触。一样蒹葭，何处伊人，秋声渐满林麓。尊前几许缠绵意，镇写入、新词珠玉。祗自惭、才尽江郎，怎和引商高曲？
疏影三首·其三
作者：端木埰
朝代：清

清晖沁骨，对一窗颢彩，凡想俱祓。天上人间，一样无尘，知心但有明月。虚窗不碍空明色，遍枕簟、澄于冰雪。卷翠帷，尽息银灯，看到漏声都歇。还怕荒鸡唱晓，渐催碧漠转，金镜西没。万籁无声，万念皆空，相思那更天末。当前一片娟娟影，摄梦想，都贵瑶阙。更洒然，凉透孤衾。又近素秋时节。
疏影三首·其二
作者：端木埰
朝代：清

中庭地白，爱翠阴悄悄，如伴凄寂。静里相看，疑有松香，天风吹堕琼瑶席。清晖荏苒将人近，正写出、秋心无迹。笑画堂、酒绿灯红，辜负天街凉色。还记絺衣挂处，半林白露下，光浸萝薜。俯拾可缘，仰涕凌虚，纤云浣尽空碧。无端隐约翻鸦点，又落叶、渐添萧起槭。定有人、起赋秋声，响答暗蛩苔隙。
秋宵吟二首
作者：端木埰
朝代：清

雨初收，日向晚。渐喜浮云都卷。垂杨外、看一碧澄澄，莫天树远。露将浓，月未满。静里新蛩吟缓。帘痕荡，正爽逐风生，凉生秋浅。乍近书灯，趁此夕，芸编自展。破除尘虑，渐洗闲愁，至乐在坟典。微露香新浣。一室萧然，千古到眼。淡无言，领取清芬。忘却更桡过四转。小窗幽，漏滴静。淡碧银河韬影。蛬声急，似寄语秋人，写将清景。绕台阶，咽翠梗。四壁萧萧凄哽。开帘望，正片月西倾。数星光炯。坐倚青灯，怅此夕，商音渐警，众芳将尽。落叶兴悲，满地露华冷。凉籁喧金井。念取无衣，秋梦顿醒。待将心诉与沧溟，天阙云隔夜正永。
秋宵吟二首·其一
作者：端木埰
朝代：清

雨初收，日向晚。渐喜浮云都卷。垂杨外、看一碧澄澄，莫天树远。露将浓，月未满。静里新蛩吟缓。帘痕荡，正爽逐风生，凉生秋浅。乍近书灯，趁此夕，芸编自展。破除尘虑，渐洗闲愁，至乐在坟典。微露香新浣。一室萧然，千古到眼。淡无言，领取清芬。忘却更桡过四转。
秋宵吟二首·其二
作者：端木埰
朝代：清

小窗幽，漏滴静。淡碧银河韬影。蛬声急，似寄语秋人，写将清景。绕台阶，咽翠梗。四壁萧萧凄哽。开帘望，正片月西倾。数星光炯。坐倚青灯，怅此夕，商音渐警，众芳将尽。落叶兴悲，满地露华冷。凉籁喧金井。念取无衣，秋梦顿醒。待将心诉与沧溟，天阙云隔夜正永。
解语花二首
作者：端木埰
朝代：清

窗涵净绿，树蔼浓青，炎景如年永。万绿都静，高槐际、剩有数蝉凄哽。帘栊飐影，又金鸭、篆烟都冷。几缕清风，吹透蕉衫凊。斜照迟迟度岭。渐幽轩暑退，凉思堪迎。翠烟将暝。东林外，飞上半轮明镜。清晖饮领。望良友，来同觞咏。浑未来，自掩柴关，餐胜惟新茗。畦边雉堞，路绕蛇盘，人入芦中去。未收残雨。驱车处、都似野塘鸥鹭。虚窗共俯。爱千顷、绿烟凉冱。飞画觞，同酹芳醽。清气餐空宇。还为荷华献寿，想红衣青盖，香遍南浦。碧云凝露。浑相赏，谁识个中心苦。移根净土。要世界、熏成兰杜。休但怜，娇脸凝霞，冠群芳仙谱。
解语花二首·其一
作者：端木埰
朝代：清

窗涵净绿，树蔼浓青，炎景如年永。万绿都静，高槐际、剩有数蝉凄哽。帘栊飐影，又金鸭、篆烟都冷。几缕清风，吹透蕉衫凊。斜照迟迟度岭。渐幽轩暑退，凉思堪迎。翠烟将暝。东林外，飞上半轮明镜。清晖饮领。望良友，来同觞咏。浑未来，自掩柴关，餐胜惟新茗。
解语花二首·其二
作者：端木埰
朝代：清

畦边雉堞，路绕蛇盘，人入芦中去。未收残雨。驱车处、都似野塘鸥鹭。虚窗共俯。爱千顷、绿烟凉冱。飞画觞，同酹芳醽。清气餐空宇。还为荷华献寿，想红衣青盖，香遍南浦。碧云凝露。浑相赏，谁识个中心苦。移根净土。要世界、熏成兰杜。休但怜，娇脸凝霞，冠群芳仙谱。
贺新郎三首
作者：端木埰
朝代：清

独对平江静。藉一杆、苔矶坐隐，绿杨幽境。岂为临渊兴羡久，凭把翠纶闲整。祗自写，濠梁逸性。领取春风他日事，拂珊瑚、直上金鳌顶。争便许，老烟艇。平生也托渔樵兴。还念取，榑桑碧处，沧溟万顷。龙伯而今凭怒少，都说海天澄镜。又争奈、吞舟还劲。安得磻溪人再起，剪长鲸。顿使环瀛净，天下乐，为君庆。一自行旌整。浑愁向，津亭讯访，旅人行径。纵使平安朝夕报，怎么离愁千顷。况踪迹、萍蓬难定。千里营魂随明月，伴君行，公照清霜影。如曩日，共薇省。昨宵远耗风钱听。有元龙，殷勤说与，一缄遥赠。沪上春潮天样阔，三度来看海镜。待料理、章江归艇。乡梦圆时家庆满，振西鞭，直过衡阳岭。堪拭目，看新政。别绪萦怀抱。念近来，安和眠食，娇婴乐笑。蜗角蝇头何足论，且自心存古道。想治郡，风猷清峭。保赤经纶推爱子，坐春台，万姓争欣祷。争颂赞，使君好。爱憎毁誉休争较。一任取，高牙大帱，不堪同调。共有天家司牧寄，我自冰渊励操。公论在，蛮华犵鸟。待得甘棠歌四溢，看神君，气与秋天杳。须不学，宦途巧。
贺新郎三首·其三
作者：端木埰
朝代：清

别绪萦怀抱。念近来，安和眠食，娇婴乐笑。蜗角蝇头何足论，且自心存古道。想治郡，风猷清峭。保赤经纶推爱子，坐春台，万姓争欣祷。争颂赞，使君好。爱憎毁誉休争较。一任取，高牙大帱，不堪同调。共有天家司牧寄，我自冰渊励操。公论在，蛮华犵鸟。待得甘棠歌四溢，看神君，气与秋天杳。须不学，宦途巧。
贺新郎三首·其二
作者：端木埰
朝代：清

一自行旌整。浑愁向，津亭讯访，旅人行径。纵使平安朝夕报，怎么离愁千顷。况踪迹、萍蓬难定。千里营魂随明月，伴君行，公照清霜影。如曩日，共薇省。昨宵远耗风钱听。有元龙，殷勤说与，一缄遥赠。沪上春潮天样阔，三度来看海镜。待料理、章江归艇。乡梦圆时家庆满，振西鞭，直过衡阳岭。堪拭目，看新政。
齐天乐五十首·其一
作者：端木埰
朝代：清

虚堂夜色凉于水，人天一时都静。玉露初寒，丝雨尽洗，写出秋容明靓。空青万顷，让一镜高悬，九霄风定。浩翠澄晖，银河匝字澹无影。乾坤清气几许。被孤光尽摄，镕就金饼。灌入芳襟，㪺来沆瀣。争许尘心不净。苔阶痕冷。恁同抱秋心，一蛩幽哽。共我终宵，那辞莲漏永。
齐天乐五十首·其七
作者：端木埰
朝代：清

一从香祖培根远，东皇剧怜芳意。级重璚瑶。移来蕙茝。总是华王一气。精英秀起。要仙露流丹，月华澄水。极意兹涵，可容蜂蝶近根柢。香心田与翠美，愿花幡左右，添种蘅芷。素蕊娟妍，红心娇小，莫道天工容易，清芬竟体。渐世界熏成，旧时春事。谱就猗兰，古音相对理。
齐天乐五十首·其三
作者：端木埰
朝代：清

小庭深院无尘梦，堂前四松交荫。黛影拿云，青阴漏月，满地霜华寒浸。涛声到枕，听子落空阶，幽人未寝。贤主多情，扣门相就更呼饮。伤心当日胜友，到重来散尽。清泪交衽。任是虬姿，依然无恙，庑下梁舂难赁。西州路稔，便洒泣羊昙，也成衰甚。待问山童，那堪门巷审。
齐天乐五十首·其三十
作者：端木埰
朝代：清

屋梁明月频年梦，迥阑几番愁倚。落叶悲秋，长条堕劫，心悸斯人憔悴。征尘未洗。喜一笑相逢，夕阳烟翠。大斗浮余，世闲如许快心事。新居还更不远，又天街共踏，寒月如水。许浑诗情，彭宣丝竹，并作当筵欢醉。清心妙理，况道味醰醰。近来增美，进步竿头，素心人倍喜。
齐天乐五十首·其三十一
作者：端木埰
朝代：清

画楼歌馆春如梦，幽人独游尘外。碧宇高寒，红蔷寂静，天与清凉时界。中天翠彩，喜风露无声，玉轮高挂。领略清晖，浣将灵府倍潇洒。休嫌芳讯过晚，任千红万紫。着意雕绘，飞盖追随，羽觞豪饮，争似冷吟闲对。孤光离海，早不许繁华，污他精采，为问仙娥，素心应未改。
齐天乐五十首·其三十七
作者：端木埰
朝代：清

新秋又值新晴后，天容倍饶澄莹。露气涵空，风威送爽，万象虚含清净。初凉未冷，正帘影摇波，扇纨将屏。久坐空廊，数萤明灭乍栖定。铜壶宵漏渐转，爱中庭地白，圆月飞镜。瘦不胜秋，疏还剩绿，一树垂杨低映，喧来更静。又匝字鸣虫，纺纱声竞。拌兴暝迟，尽酬清夜永。
齐天乐五十首·其三十三
作者：端木埰
朝代：清

一声弹指分今昔，光阴卅年飞度。旧雨潇寥，星辰错落，往事不堪回溯。前尘细数，幸矍铄灵光，岿然如故。人海抽身，归航安稳片帆渡。苏堤春事正好，羡湖山管领，风月佳处。玉篴征歌，金尊酹酒，为问欢悰几许，天涯倦旅。但诉与离愁，已堪凄楚。那更津桥，杜鹃声又苦。
齐天乐五十首·其三十九
作者：端木埰
朝代：清

执鞭欣幕平生志，眉山大苏风采。浩气孤行，忠轮谠论，烈宿从来上界。穷通讵改。看随遇安恬，瘴乡亲屈，大笔淋漓，光芒雄视冠千代。新安何事致毁，记昭陵品论，才合钧宰。塞上军容，湖边柳色，都出都留遗爱。襟怀澹洒。更画雪堂深，坐销逋债。傥代荆公，太平堪遽待。
齐天乐五十首·其三十二
作者：端木埰
朝代：清

嫩凉天气清于水，空青浣将云影。宿霭全收，高风送爽，吹落梧桐金井。明月夜耿。聪槛外蛬声，渐饶凄警。怪得宵来，薄寒微透被池冷。登临方好纵目，奈冷吟闲醉，谁共幽兴。松柏山香，蒹葭水碧，秋色无边清净。潇斋自领。祗清透兰襟，爽添萝径。更喜书灯，近来初夜永。
齐天乐五十首·其三十五
作者：端木埰
朝代：清

左徒风节千秋重，湘山峭焉高咏。玉琢精神，兰熏气质，众醉中闲独醒。丹心自靖，与殷代三仁，后先辉映。若问同时，祗应邹峄可相并。离骚衣被万古，视风诗小雅，应许骖靳。香草儿时，鸿裁旷代，妙契偏从孤冷。清芬荐茗，岩洁泉甘，定符贞性。更展遗篇，绿窗娱书静。
齐天乐五十首·其三十八
作者：端木埰
朝代：清

一从雅豳陈民事，天工也垂星彩。稼始牵牛，衣成织女，光照银河两界。秋新候改，正嘉谷初登，授衣将届。春耗秋梭，岁功于此隐交代。神灵焉有配偶，藉唐宫夜语，诬蔑真宰。附会星期，描抚月夕，比作人间欢爱。机窗泪洒，又十万天钱，要偿婚债。绮语文人，忏除休更待。
齐天乐五十首·其三十六
作者：端木埰
朝代：清

一从天谴红尘谪，阎浮那曾清净。秽迹难持，污流似海，郁尽兰心蕙性。中宵自省，祗明月青松，万山深径。独抱瑶琴，今夜弹与鬼神听。前身依约记取，向琼楼玉宇，丹灶金鼎。露下铢衣，霜凝佩璲，鹤背泠泠风冷。离尘要猛，待觅个幽栖，共君觞咏。指日秋来，快乘烟外艇。
齐天乐五十首·其三十四
作者：端木埰
朝代：清

软风迟日翠芳信，生机远腾林表。碧岫生云，苍岩过雨，渲出山容似笑。春分过了。渐绿绣平畴，翠融新潦。抱瓮人来，野田风景尚熙皞。虚窗高处四敞，恰清晖入座，岚影飞到。兴洽无言，翛然有悟，坐久惟闻啼鸟。池塘梦好。似秀句神移，乍吟春草。好趁遨头，莫教春事老。
齐天乐五十首·其九
作者：端木埰
朝代：清

峭风吹敛斜阳色，疏林黯收残照。幂䍥生寒，低迷做暝，一径烟笼翠筱。归鸦恁早。看润花魂，露香兰笑。也似春来，绿章凭向上清告。江湖秋水正阔，有溟蒙远影，鸿雁初到。酿作秋霖，催将落木，满目氛昏难扫。黄华瘦了。镇慵卷疏帘，翠楼人悄。付与莎边，暗蛩吟到晓。
齐天乐五十首·其二
作者：端木埰
朝代：清

万家香霭腾金阙，余寒酿成春意。爆竹催年，铭椒献岁，又是阳和将至。流光逝水，怅催老英雄，者般容易。后饮屠苏，有人犹抱少年志。平生豪气未减，记萧斋读月，长剑孤倚。碧海屠鲸，青天饲鹤，少日心情空记，新来更喜。幸留得儿时，夜灯书味。为问梅华，可容同调比。
齐天乐五十首·其二十
作者：端木埰
朝代：清

虎侯高谊何肫挚，相逢更邀同醉。画壁旗亭，餔糟曲部，今日谁同逸致。杯深酿旨。又胜侣招携，鸦歌闲肄。玉盏倾余，夜窗银烛蔼清气。尊前还共订谱，□榕皋旧什，工尺堪比。邓尉寻秋，天平揽胜，昨梦依稀犹记。琼英照水，待共结精庐，万梅华里。月媚春酣，翠尊偕泛蚁。
齐天乐五十首·其二十一
作者：端木埰
朝代：清

昭陵遗泽深如海，金刘讵堪成事。异想天开，神奸惎闲，用到殷余夏肄。宗英另峙。要沮我兵威，碍兹同气。监以凶蕖，柄操强敌自伊始。惟王忠烈冠代，伐谋资庙算，储嗣先植。素志酬卿，青宫诏谒，帝亦驩然无忌。兵权在己。论忘尽嫌疑，愈征纯粹。为国精忠，古今谁更比。
齐天乐五十首·其二十七
作者：端木埰
朝代：清

一从洒遍西州泪，诗坛深痛知己。宝墨留存，新篇什袭，又为归装遗弃。沈埋故纸，拌赵壁真难还，楚弓长畀。散帙重逢，天人应共大欢喜。还思当日唱和，半忧时念乱，蒿目兵事。幸挽天河，终摧大，苍绝将故垒。汍澜未已。更问字人遥，悼深兰芷。迸泪幽吟，不堪还念起。
齐天乐五十首·其二十三
作者：端木埰
朝代：清

啊翁地位谈何易，居然一朝修证。并不痴聋，真能覆育，几日劬劳交迸。娱将暮景。看佳妇佳儿，玉兰辉映。好继清芬，添香红袖伴高咏。书城相对万卷，比金籯燕翼，风味须胜。绿竹生孙，含饴待弄，从此老人名称，华堂昼静。更养洁南陔，啊婆无病。为祝来今，满家都顺境。
齐天乐五十首·其二十九
作者：端木埰
朝代：清

一鞭晴雪关山路，骊歌骤添愁绪。壮岁功名，岩疆保障，拭目看君此去。殷勤诉与，有涸辙赪鲂，共思苦雨。几辈纷纭，可怜民莫向谁诉。先朝长驾远抚，翠华临幸日，恩洽垓宇。地拱神京，天临大漠，中外屏藩要处。时巡待举。愿载道循声，奉迎銮辂。幸与穷黎，转将春气煦。
齐天乐五十首·其二十二
作者：端木埰
朝代：清

万绿祛尽心如水，孤光一轮亭午。淡极逾明，清中更媚，倍觉精华四吐。苍凉院宇。尽高与天游，悄无人处。默坐澄观，世闲娱乐总蠲去。潇洒情味正浓，是平生至乐，仙界真趣。碧海迢迢，青天夜夜，映彻无边风露。蜺旌翠羽。记同步烟霄，旧时俦侣，定也怜予，尘俗还寄旅。
齐天乐五十首·其二十五
作者：端木埰
朝代：清

妙香不受微尘涴，天仙化人游戏。群玉山头，瑶台月下，一种神姿明粹。姚黄魏紫，傥对影风前，总惭形秽。不染铅华，澹然相向有真契。灵均芳思正远，洧盘新浴罢，留取昭质。雪莹仙肌，莲胎佛性，不是人间富贵。繁华梦里，有清白流芬，更贻孙子，待结同心，素兰香近水。
齐天乐五十首·其二十八
作者：端木埰
朝代：清

女贞成节方全孝。新台岂堪重咏。洁养承颜，投缳矢烈，心似寒泉古井。慈闻聪请。更小妹幽闲，代开妆镜。就义从容，皭然难滓志先定。齐芳如此未易，有今年奏谳，祁氏堪并。老悖孤绥，贤媛婺洁。鸩酒倾杯求暝。淫威更逞。藉霜刀锋铦，洁将强横。义绝非亲，那容将弑等。
齐天乐五十首·其二十六
作者：端木埰
朝代：清

小楼频送斜阳色，清游更期朝爽。露气初收，风光欲活，朵朵夫容列瘴。晴晖渐上，更清挹飞蓝，润融涵绛。为想岩扃，雨余千迭石泉响。开尊欣共胜友，奈阑珊满目，春事堪怅。滑落无言，云阴蔽日，几许伤心酝酿。烟萝共往，便寻得桃源，万重青嶂，怎隔闲愁，不教萦梦想。
齐天乐五十首·其二十四
作者：端木埰
朝代：清

藐孤仙子空凡艳，寒梅那堪同调。国色无尘，天香濯露，璀璨银灯环照。琼姿丽晓。想明月前身，净因修到。独立娟娟，满城朱紫总堪笑。唐宫芳事记取，爱根培净土，种借瑶岛。亭接沉香，衣裁素锦，曲谱霓裳新教。春寒退了。有出浴真妃，雪肤争皎。带笑看来，玉颜相对好。
齐天乐五十首·其五
作者：端木埰
朝代：清

雪晴翻觉寒成厉，青灯飐孤影。败叶鸣风，疏棂漏月，篝火微温难胜。凝尘骤屏。爱兰纸新糊，素光澄镜。一任庭前，狂猋卷地晚来劲。婆娑终日坐对，恰斜阳送暖，午梦初醒。帘押文犀，香留睡鸭，棐几纤埃俱净。凉蟾夜冷，更映入清晖，玉壶同莹。我本心清，颢然弥自省。
齐天乐五十首·其五十
作者：端木埰
朝代：清

主人好客浑成癖，倾谈顿教留住。胜日潇洒，良朋邂逅，取次壶觞啸侣。招邀致语。要不负秋光，嫩凉庭宇。深巷斜阳，一缄芳讯早飞去。良宵风月大好，看欣然命驾，还载清酤。翠斝浮余，红牙拍遍，轮到移换宫羽。芸香太古。愧好榻酣眠，俗尘相污。梦醒西窗，玉轮岗正午。
齐天乐五十首·其八
作者：端木埰
朝代：清

危峰栈齴藏幽洞，苍云压来当顶。枯树龙拿，悬厓虎落，终古曾无人径。山空画静，祗涧路巉岩，石泉声冷。草蔓苔荒，一龛寥寂万方屏。枯禅于此坐牢，尽华香叶落，年岁安河。身外都忘，尘中也适，了了菩提初证。真如自领，看月到天心，一般清净。顾我何人，敢希无上等。
齐天乐五十首·其六
作者：端木埰
朝代：清

宣城入去春如锦，千山杜鹃红映。翠挹琴溪，青环箬岭。步步引人入胜，苍松冠岭。更云栈凌虚，石亭当径。浣尽尘襟，不须禅悦已心定。陵阳修路渐坦，见江头九子，依约灵境。峰嵌招提，溪通略彴，曲曲晴漪如镜。泉扃翠冷，想月明中宵，万峰青静。定有真灵，此闲参内景。
齐天乐五十首·其十
作者：端木埰
朝代：清

夜堂风露清于水，惊心又逢秋令。蒲柳凋零，蛩螀怨抑，写出无边凄紧。莲更渐永。喜书味重亲，小窗灯影。寂历松阴，满庭凉思鹤初警。秋心无限感触，倚雕栏静对，明月孤炯。莽莽惊莎，萧萧落木，千里关河路迥。风霜送冷，最念取无衣，万家凄哽。悄不成暝。暗催宵梦醒。
齐天乐五十首·其十一
作者：端木埰
朝代：清

碧天吹老金风色，氛昏一时收净。莫霭催晴，朝曦减赫，秋在桐阴竹径。空青夜迥。更银汉无声，明月如镜。翠袖生寒，倚阑人怯露华冷。柴门临水半启，恰稻华香送，秋家稼千顷。红叶溪桥，黄华篱落，又是重阳节近，斜阳半岭。对极目澄鲜。更添游兴，为语幽人，更移烟外艇。
齐天乐五十首·其十七
作者：端木埰
朝代：清

太虚作记曾兹夕，探幽快乘清兴。皓月中天，秋光似水，路入风篁支径。山空夜静。爱行路松香，漱来泉冷。流水声中，隔林依约度疏磬。今宵风景未减，只潇斋寂坐，尘念都屏。兰纸书成，蜡光透入，净几明窗相映。盈盈照影，想此月清晖，古人同领。问月何如，一般清味永。
齐天乐五十首·其十三
作者：端木埰
朝代：清

小窗虚幌明于画，幽栖别饶佳胜。斜汉流天，纤云让月，三五流星耿耿。苔阶翠冷，又风飐流萤。一灯青映。渐有蛩吟，秋意悄然出莎径。更筹听过四转，镇澄思息虑，宛入禅定。万籁无声，三霄自碧，一味新凉初迎。甘芳沁茗。早浣尽尘襟，太虚同净。为相词仙，素心应共领。
齐天乐五十首·其十九
作者：端木埰
朝代：清

几年同儤薇垣值，风流快从觞咏。潭水桃华，幽山桂树，那更深情逸性。离怀骤警。况取次东风，一麾先秉。怕是它时，不胜怊怅此情景。多君风义近古，有中台宝笈，招共删订。抉汉分章，承云奏雅，羊鹤还愁不竞。清言快领。趁明月犹圆，碧天澄镜。四印斋中，一尊相共请。
齐天乐五十首·其十二
作者：端木埰
朝代：清

劲风初应清商律，三千大千吹满。乱叶敲窗，幽虫绕砌，顿把罗衣催换。新凉骤转。正莲漏更长，月轮天半。枨触秋怀，读书声里一灯剪。闲阶添送爽气，听琤琮榈铎，宫征都变。戍鼓宵严，悲笳莫急，谱出征夫哀怨。天涯岁晚。想风雨关山，劳歌道远。漫倚金尊，画堂喧翠管。
齐天乐五十首·其十五
作者：端木埰
朝代：清

莫天初觉斜阳速，疏林晚烟旋起。玉宇澄晖，丝云敛影，浣出长空清翠。寒蜺未已，又落叶纷纷，乱敲窗纸。饱饭黄昏，晚菘新稻足珍味。西风吹处渐老，夜堂人坐久，清绝秋气。帘护华香，砧催木业，又近重阳节至。中庭似水。有明月当阶，暗蛩吟砌。点检青编，短檠书味美。
齐天乐五十首·其十八
作者：端木埰
朝代：清

软红深处掩尘梦，胸襟久疏山水。瘦石寻蹊，空亭贮软，小筑也饶幽致。危阑自倚，喜爱日留暄，古松凝翠。碧沼红楼，宛然人在画图里。西南亭榭更美，映垂杨一树，鸦点栖止。落叶虽空，长条无恙，摇曳已含春意。欣欣对此，祗吟侣偕来，未同流憩。独享滋惭，短歌还自矢。
齐天乐五十首·其十六
作者：端木埰
朝代：清

透帘秋气凉于水，虚堂悄然人定。露白三更，灯青一穗。匝字商声渐劲。空阶夜静。正青润桐阴，深翠苔径。听彻萧，豆华开处最清境。幽人篱落半掩，爱金猋荐爽，银汉高耿。梦醒香襟，声搀落叶，明月中天悬镜。关山侯冷。早砧杵千家，一时催应。伴我秋吟，更消莲漏永。
齐天乐五十首·其十四
作者：端木埰
朝代：清

嫩晴天色秋容靓，清光最宜晨起。露宿滋苔，朝阳映树，空外蔚蓝无际。疏林带水。爱收潦涵青，远烟凝紫。画里溪山，数峰相对转苍翠。潇斋时更静坐，有帘栊纳爽，图史祛睡。老圃松凉，疏篱竹掩，人在黄华香里。商猋到耳，又衣想装棉，扇悲藏笥。珍重分阴，漫将春共拟。
齐天乐五十首·其四
作者：端木埰
朝代：清

旧居重过添凄婉，斜阳半天将莫。直干捎云，寒柯压屋，为指幽人居处，秋光院宇。记朱实离离，饱餐朝露。几载睽离，扶疏还幸更如故。当年食贫奉母，忆安巢稳托，贤主欢聚。翠釜蒸来，璚靡和入。曾喜慈颜下箸。星霜易序。正风木衔衰，又伤琼树，故地重经，不堪零泪语。
齐天乐五十首·其四十
作者：端木埰
朝代：清

雨余天色清于洗，劳生暂逢休暇。院静初扃，帘空乍卷，草草疏飧餐罢。泠然善也。正新月澄宵，好风清夏。一枕迎凉，蕉衫竹簟共潇洒。连朝甘澍偏满，想郊原润浥，新绿横野。静里生机，闲中乐趣，写入沉沉良夜。将暝未舍。万籁无声，一檠才灺，怎么将知音，朅来杯共把。
齐天乐五十首·其四十一
作者：端木埰
朝代：清

碧云天色涵秋气，清光澹将莫景。禾黍风香，蒹葭露饱，路绕溪塍一径。尘嚣尽屏。早烟外钟声，引人清听。乍款禅扉，旧游重与雪泥证。山僧还更好客，要相期月夕，扫榻相迎。病骨才苏，劳生久倦，身世还如萍梗。深情快领，幸分我蒲团，佛灯青映。大好同参，石泉心共冷。
齐天乐五十首·其四十七
作者：端木埰
朝代：清

彩毫香浣银河水，清才定从天赋。丽藻霞舒，英词月艳，脱尽人间凡语。游心太古。更一字推敲，夜灯红处。欬睡珠玑，锦曩应让此佳句。论文还记往训，吉祥还资后福，何事凄楚。绚烂才华，峥嵘绮岁，忍敩号寒咽露。君当记取。待献纳论思，玉阶仙暑，莫把商声，浼将吟思苦。
齐天乐五十首·其四十三
作者：端木埰
朝代：清

御书楼畔东南去，高亭翼然孤迥。雉蝶周环，鸥波俯鉴，约略园林蹊径。依然画境，花屿支筇，柳潭舣艇。更喜璇题，倬云天藻尚辉映。而今熙皞历久，爱山僧朴遬，还事温凊。磴道同攀，云堂小憩，坐觉上光悦性。斜阳半岭。正落叶黄深，古松青凊。便有尘襟，也随秋气静。
齐天乐五十首·其四十九
作者：端木埰
朝代：清

客窗潇寂来相伴，娇酣最饶天趣。细草偷衔，霜毛静舐，消得闲愁几度。华阴正午。更一线金睛，绿云深处。妒到香孩，榻边齁睡也应许。山房深护万卷，策动堪弟一，何用熏鼠。昼饱溪鱼。宵眠翠毯，慧黠真如解语。殷勤问取。念洞口仙哥，几时仙去。屋角喧腾，又随春气煦。
齐天乐五十首·其四十二
作者：端木埰
朝代：清

碧天清爽来无际，清晖引人游眺。送雁风高，藏蝉荫减，写出秋荣渐老。葭深路窅。笑薄笨驱来，稳如舟小。胜地重游，雪泥仿佛认鸿爪。凭阑时纵远目，爱西山霁景，依旧树绕。树老含苍，窗虚吸翠，秀色餐余都饱。重阳近了。问佳节登高，几人同调。为文欢场，那如闲处好。
齐天乐五十首·其四十五
作者：端木埰
朝代：清

寂寥南宋诸公去，余音更曾谁嗣。蕙性缄愁，兰馨织韵，快读金荃新制。南州秀起。羡涤笔湘江，绮霞争丽。婉娈风情，玉田同世席须避。琼楼千古妙语，祗被坡仙按谱，余事而已。桂海英灵，榕门里闬，那便雕虫自喜。丹山万里。有名世文章，救时经济。转瞬华天，玉楼声共倚。
齐天乐五十首·其四十八
作者：端木埰
朝代：清

旧游如梦南湖路，华闲也会舣棹。桂楫偕游，松醪共醉，君悲今番吟眺。如何忘了。有善饭廉颇，也堪同调。一榻清风，恁般偏我已堪恼。相夸还更示我，把联吟秀句，取次赍到。字里华香，行闲酒气，险把衰翁熏倒。秋光正好。趁月晓风清，更偕华笑。补过心虔，买舟须要早。
齐天乐五十首·其四十六
作者：端木埰
朝代：清

岁华如水流难住，凋年又看行尽。做冷风酸，禁寒雨细，到耳凄然几阵。幽窗睡稳。爱纸帐虚明，素光萤粉。屋小于舟，添来竹瓦翠筠润。青灯如豆静对，喜观书老眼，细字堪近。时复相于，此闲领略，佳处醰醰随分。梅华数本。待持赠无由，祗通芳讯，独享惭余，愧君还自哂。
齐天乐五十首·其四十四
作者：端木埰
朝代：清

冷云低幂帘栊影，秋阴酿来何骤。细不成丝，轻如散曲，作弄霜威僝僽。霏霏住否。正落叶声中，暗蛩喑后。梦醒空斋，峭寒清逼琐窗透。侵寻时序逝水，记良宵迓客，刚剪春韭。翠减宫槐，华开野菊，又是授衣时候。相如病久，对枯树黄疏，夜灯青瘦。羡到栖鸦，卜居浑未有。
一絡索·過盡遙山如畫
作者：納蘭性德
朝代：清

過盡遙山如畫 短衣匹馬 蕭蕭落木不勝秋， 莫回首、 斜陽下別是柔腸縈掛 待歸才罷 卻愁擁髻向燈前， 說不盡、 離人話
一絡索·野火拂雲微綠
作者：納蘭性德
朝代：清

野火拂雲微綠，西風夜哭蒼茫雁翅列秋空，憶寫向、屏山曲山海幾經翻覆，女牆斜矗看來費盡祖龍心，畢竟為、誰家築
入直西苑
作者：納蘭性德
朝代：清

望裡蓬瀛近，行來閬苑齊晴霞開碧沼，落月隱金堤葉密鶯先覺，花繁徑不迷笙歌回輦處，長在鳳城西
南樓令·塞外重九
作者：納蘭性德
朝代：清

古木向人秋，驚蓬掠鬢稠是重陽、何處堪愁記得當年惆悵事，正風雨，下南樓斷夢幾能留，香魂一哭休怪涼蟬、空滿衾裯霜落烏啼渾不睡，偏想出，舊風流
南海子·相風微動九門開
作者：納蘭性德
朝代：清

相風微動九門開，南陌離宮萬柳栽草色橫粘下馬泊，水光平佔晾鷹臺錦韉欲射波間去，玉輦疑從島上回自是軟紅驚十丈，天教到此洗塵埃
南鄉子·為亡婦題照
作者：納蘭性德
朝代：清

淚咽卻無聲只向從前悔薄情，憑仗丹青重省識盈盈一片傷心畫不成別語忒分明午夜鶼鶼夢早醒卿自早醒儂自夢，更更泣盡風簷夜雨鈴
南鄉子·煙暖雨初收
作者：納蘭性德
朝代：清

煙暖雨初收，落盡繁花小院幽摘得一雙紅豆子，低頭，說著分攜淚暗流人去似春休，卮酒曾將酹石尤別自有人桃葉渡，扁舟，一種煙波各自愁
古北口
作者：納蘭性德
朝代：清

亂山入戟擁孤城，一線人爭鳥道行地險東西分障塞，雲開南北望神京新圖已入三關志，往事休論十路兵都護近來長不調，年年烽火報生平